Марказий Осиё ва COVID-19. Иккинчи тўлқинга ҳозирлик ва чегараларни очиш масаласи | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚирғизистон коронавирус иккинчи тўлқинини кутмоқда. Мамлакат Соғлиқни сақлаш вазирлиги тарқатган маълумотга кўра, етарлича тиббий ниқоб ва кийим захираси мавжуд, дори-дармон харид қилинган. Бундан ташқари, республикада COVID-19 юқтирганларга кўрсатиладиган тиббий хизмат сифатини ошириш масаласи ҳал қилинмоқда. Махсус тиббиёт ходимлари жамоалари тузилмоқда, уларга турли соҳа шифокорлари ва ҳамширалар бирлаштирилган. Гуруҳлар махсус тренинглардан ўтади. Мамлакатда жами 50 та шундай бригада тузилиши режалаштирилган.\nЎтган кеча-кундузда Қирғизистонда 167 та янги ҳолат рўйхатга олинди. КВИ билан оғриганларнинг умумий сони 46 минг 522 нафар. Касалликни енгиб ўтганлар – 42 минг 761 нафар.\nЎзбекистон ҳукумати 1 октябрдан бошлаб мамлакатга ҳаво йўллари, темирйўл, автомобиль транспорти воситасида кириб-чиқишдаги чекловларнинг барчасини олиб ташлаш ниятида. Айни вақтда, карантин ва санитария-гигиена қоидаларига риоя этиш талаб қилинади. Қозоғистон, Туркманистон, Тожикистон ва Афғонистон фуқаролари коронавирусга тест топшириши шарт. Сўнгра улар меҳмонхона ёки уйларда 14 кунлик карантинда бўлиши лозим.\nЎтган кеча-кундузда бу мамлакатда 477 одам хасталангани аниқланди. Жами хасталанганлар сони 55 минг 878 нафар. Яна 501 одам тузалиб чиқди. Дардни енгганлар 52 минг 466 нафарни ташкил этган.\nТожикистонда янги штаммдаги коронавирус тарқала бошлагани аниқланди. Мамлакат Соғлиқни сақлаш ва аҳолини ижтимоий муҳофаза қилиш вазири Эмомали Мирзоев айтишича, сентябрь бошидан буён кунига 28 дан 30 нафаргача фуқаро коронавирус юқтирмоқда. Ўтган кеча-кундузда ҳам бу давлатда 39 одам хасталангани аниқланди. Пандемия бошланганидан буён республикада 9 минг 685 фуқаро хасталанди, улардан 8 минг 483 нафари тузалди.\nТуркманистонда эса шу кунгача бирорта коронавирус юқтириш ҳолати аниқланмаган.


Шавкат Мирзиёев ва Эрдўған 3 соатга яқин вақт давомида юзма-юз мулоқот қилди\n13:50 / 18.11.2016 44091\nТуркия президенти Ражаб Тойиб Эрдўған Самарқандда Ўзбекистон президенти вазифасини бажарувчи, бош вазир Шавкат Мирзиёев билан учрашув ўтказди.\nАнадўлу агентлиги хабарига кўра, сиёсатчиларнинг президент қароргоҳида юзма-юз мулоқоти 2 соату 40 дақиқа давом этган.\nБундан олдинроқ Ўзбекистон ТИВ бўлажак учрашув чоғида Ўзбекистон – Туркия ҳамкорлигининг бугунги ҳолати ва уни янада ривожлантириш истиқболлари муҳокама қилиниши, томонларни қизиқтирган долзарб минтақавий ва халқаро масалалар юзасидан фикр алмашилиши ҳақида хабар берганди.\nШундан сўнг раҳбарлар Туркия ва Ўзбекистон делегациялари иштирокидаги расмий тушликда бўлишган.\nТуркия президентига сафар давомида бош вазир ўринбосарлари Вейси Кайнак ва Турғул Туркеш, ташқи ишлар вазири Мавлуд Човушўғли, иқтисодиёт вазири Ниҳат Зейбекчи ҳамда энергетика ва табиий ресурслар вазири Берат Албайрак ҳамроҳлик қилмоқда.\nСамарқанд шаҳри тарихий марказида баландлиги 10 метрдан зиёд бўлган ноқонуний объектлар бузилади\nЭркинжон Турдимов Самарқандда қурилиш соҳасидаги коррупция ҳақида гапирди\nСўнмаган умид. Самарқанд вилоят ИИБ томонидан ўтказилган рейд давомида 10 йил аввал бедарак йўқолган бухоролик йигит топилди


ЎзА - Инсон ҳуқуқлари вакил (омбудсман) фаолиятига тўсқинлик қилган 1 миллион 419 минг сўм жарима тўлайди\n15.03.2019 12:45 Чоп этиш версияси\nИнсон ҳуқуқлари вакил (омбудсман) фаолиятига тўсқинлик қилган 1 миллион 419 минг сўм жарима тўлайди\nЭндиликда Инсон ҳуқуқлари вакил (омбудсман) фаолиятига тўсқинлик қилиш 1 миллион 419 минг сўмгача бўлган миқдорда маъмурий жарима қўлланишига сабаб бўлади.\nМаҳкумларнинг ҳамда қамоқда сақланаётган шахсларнинг ҳуқуқларини ҳимоя қилиш механизмлари такомиллаштирилиши муносабати билан айрим қонунларга ўзгартириш ва қўшимчалар киритилди. Бу ҳақида “Ҳуқуқий ахборот” канали маълум қилди.\n• маҳкум сақланаётган жойлар санитария-гигиена ҳамда қурилиш нормалари ва талабларига мос келиши керак;\n• маҳкум ўз мурожаатига кўра, шунингдек камида олти ойда бир марта тиббий кўрикдан ўтказилади;\n• маҳкум шошилинч тиббий ёрдамга муҳтож бўлганда тиббиёт ходимлари ушбу шахсларнинг олдига зудлик билан кириши таъминланиши керак;\n• қамоқхона маъмурияти оғир касалликка чалинган маҳкумнинг розилиги билан унинг қариндошлари ёки у кўрсатган шахсларга зудлик билан бу ҳақда хабар бериши керак;\n• оғир касалликка чалинган шахсга телефон орқали қўшимча сўзлашишга, шифокор рухсати билан қўшимча учрашувга рухсат берилади;\n• шахснинг руҳий ҳолатдаги бузилиши оқибати ҳисобланган қоидабузарлик учун маҳкум интизомий жавобгарликка тортилмайди.


Қашқадарёда етмиш ёшли момо операциядан сўнг 9 килограммга “озди” - Халқ сўзи\n18:03 16 Декабрь 2019 Lifestyle\n–Бемор момо 1987 йилда собиқ республика фтизиатрия ва пульмонология илмий текшириш институтида ўпка сили билан даволанган экан, – дейди марказ бош шифокори Азимжон Обилов. – МРТ текширувида унда кистоз ўзгаришлар аниқланди, Рентген текширувида ўпкада сил касаллиги аниқланди. Қорин бўшлиғида ҳам сил бўлиши мумкинлигини инобатга олиб бир ойдан ортиқ муддат давомида муолажалар қилинди. Аммо дори-дармонлар билан даволаш умуман самара бермади. Шундан сўнг шифохонада консилиум ташкил қилиниб, жарроҳлик амалиёти ўтказилишига келишилди.\nҚизиғи, момонинг ўзи ҳам “болам, ҳамма врачларингни йиғиб, консилиум қилинглар, невараларимнинг хурсандчиликларини кўришим учун яна 4 йилгина яшасам”, – дея кўзларига ёш олдилар.\nМуциноз цистоаденома ташхиси қўйилган беморнинг ёшини ҳисобга олсак, унга “наркоз” бериш ва “операция” ўтказиш борасида шифокорларимизда каттагина ҳадик бор эди. Бемор спинал анестизия орқали жарроҳлик муолажасига олинди.\n1 соату 20 дақиқа давом этган операция давомида гемодинамик кўрсаткичлар қатъий назорат қилинган ҳолда беморнинг уйғоқ ҳолатида барча имкониятлар ишга солинди.\nЖарроҳлик амалиёти натижасида беморнинг қорнидан 9 килограмм шиллиқ модда олиб ташланди. Айни пайтда бемор момо ўзини жуда яхши ҳис этмоқда, деб ёзади NasafNews манбаси.


Жо Байден Вашингтонга АҚШ президенти лавозимини эгаллаш учун келди\nБолее 200 тысяч государственных флагов США представляют собой американских граждан, которые не смогут из-за эпидемии прибыть на Национальную аллею, чтобы участвовать в инаугурации избранного президента. Вашингтон 19 января 2020\n20 январь куни инаугурация маросимида иштирок этадиган сайланган президент Жо Байден сешанба куни ўз уйи Делавер штати аҳолиси билан хайрлашув нутқини ўтказди.\nУ Делавер Миллий Гвардиясининг Учинчи резерв марказида, Жозеф Байденнинг тўнғич ўғли, майор Жозеф “Бо” Байден номи билан сўзлаган. 2007 йилдан 2015 йилгача у Делавер штатининг бош прокурори бўлган. Даволаш мумкин бўлмаган касаллик унинг бевақт ўлимига сабаб бўлди.\nАмерика Овози хабарига кўра, Делавер штати губернатори Жон Карни Байден оиласи билан хайрлашиш маросимида қатнашган.\nСайланган президент ва биринчи хоним сешанба куни кечқурун Делавер штатидаги Ню-Кастл аэропортидан Мериленддаги қўшма Эндрюс ҳарбий базасига жўнаб кетишди. Чоршанба куни АҚШнинг 46-президентининг инаугурацияси бўлиб ўтиши керак.\nAssociated Pressнинг таъкидлашича, Доналд Трамп инаугурация маросимида қатнашмайди. Оқ уй Трампнинг видолашув видеосини Байденнинг самолёти Эндрюс АФБга тушганида эълон қилди. Трамп янги маъмуриятга энг яхши тилаклар билдирди. Associated Press Трамп ўзининг деярли 20 дақиқалик нутқида Байденнинг исмини айтмаганига эътибор қаратмоқда.


2019 йилнинг сўнгги премьералари (видео) » Ўзбекистон янгиликлари – Zamin.uz\n, 11 2019, 20:12\n20 ноя, 00:16 878 Маданият\nКино ихлосмандарини 2019 йилнинг сўнгги икки ойида қандай премьералар кутмоқда. Бугунги шарҳимизда ноябрь ва декабрь ойларида катта экран юзини кўрадиган фильмлар ҳақида маълумот берамиз.\nПремьера: 26 ноябрь\nРежиссёр Абдувоҳид Ғаниев томонидан суратга олинган «Биринчи август» фильмида олий ўқув юртига кириш имтиҳонлари билан боғлиқ фирибгарликлар нишонга олинган. Кино картинада бош қаҳрамон ролини Йигитали Мамажонов гавдалантирган. Яна бир бош роль ижрочиси ёш, истеъдодли актриса Феруза Юсупова. «Биринчи август» фильмида таълим соҳасидаги ноқонуний амаллар муаммолари кўтарилган. Йигитали Мамажонов тест жараёнларида "паровоз" вазифасини бажарадиган уддабурон образида намоён бўлади.\nПремьера: 6 декабрь\nФильм Тоҳир Маликнинг «Қалдирғоч» асари асосида суратга олинган фильмга Музаффар Эркинов режиссёрлик қилган. Картинада Абдулла Авлонийнинг 1919 йилда Афғонистонга қилган дипломатик сафари ҳақида ҳикоя қилинади. Абдулла Авлоний ролини Хоразм театри актёри Алишер Йўлдошев ижро этган. Фильмда шунингдек, маҳоратли актёрлардан Матёқуб Матчонов, Муҳаммадали Абдуқундузов, Аброр Йўлдошев, Жавоҳир Зокировлар ижро маҳоратларига гувоҳ бўлиш мумкин. Фильмни суратга олиш ишлари апрель ойида бошланиб, август ойида ниҳоясига етган. Тасвирга олиш жараёнлари Қорақалпоғистон, Хоразм, Қўқон ҳудудларида бўлиб ўтган\nПремьера: 20 декабрь\nРежиссёр Дилмурод Масаидов томонидан суратга олинган «Қўқон шамоли» номли тарихий фильми Қўқон хонлигининг ХVIII аср охири — ХIХ аср бошларидаги ижтимоий-сиёсий ҳамда адабий муҳити, ўша давр чигалликлари ҳақида бўлиб, асосан Қўқон хони Умархон ҳамда шоира Нодирабегим ҳаётидан ҳикоя қилади. Фильмда бош ролларни Таниқли актёр Бобур Йўлдошев, актёр Илҳом Бердиев, шунингдек, ёш, умидли актриса Райҳон Асатовалар ижро этишган. Шу билан бирга Ўзбекистон Республикасида хизмат кўрсатган артистлар Шоҳида Исмоилова, Гулбахор Юлдашева, Ҳошим Арслонов, Фурқат Байдиев ҳамда Ўзбекистон халқ артисти Муҳаммад Рафиқов бошқа актёрлар иштирок этишган.\n“Ўзбеккино" халқ кутган фильмларни ярата оладими? 01 ноя, 22:46\nЙигитали Мамажонов ўзини продюсерликда синаб кўриб, детектив жанрда фильм суратга олмоқчи 30 июн, 12:08\nЙигитали ва Муқаддас фарзандли бўлишди 24 дек, 10:48\nЙигитали Мамажонов эгизакларидан сўнг яна фарзандли бўлиш арафасида 08 янв, 16:24\nАктриса Юлдуз Ражабова Йигитали Мамажонов билан муносабатларига ойдинлик киритди 01 июл, 00:32


Баку ва Теҳрон дипломатик муносабатлари кескинлашмоқда\nОзарбайжон ҳукумати Эрондаги ўз элчиси Жавоншир Охундовни “маслаҳатлашув учун” деган иддао билан Бакуга чақиртириб олди.\nБу қарордан бир ҳафта аввал Эрон раҳбарияти Бакудаги элчисини айни шу баҳона билан Теҳронга чақиртирган эди.\nБакудаги Эрон элчихонасининг билдиришича¸ Озарбайжон ҳукумати юқори даражали Теҳрон расмийсини мамлакат ҳудудига киритмаган. Айни пайтда¸ Баку расмийлари Эроннинг Табриз шаҳрида қўлга олинган икки ëш озарий шоирининг қаерда эканига оид маълумот талаб қилмоқда.\nИкки қўшни давлат ўртасидаги кескинлик ўтган ой Баку хавфсизлик идоралари Озарбайжон ҳудудида террор хуружлари амалга оширишни режалаган бир неча шахс ҳибсга олинганидан сўнг кучайиб кетди. Баку бу гуруҳнинг Эронга алоқадор эканини даъво қилмоқда.\nШунингдек Баку раҳбариятининг Теҳрон ўзи учун биринчи рақамли душман деб билувчи Исроил билан яқин муносабатлари ҳам Эрон эътирозларига сабаб бўлиб келмоқда.


09:39 / 14.10.2017 | shamsuddin | 3440\nАссалому алайкум! Абу Қурайма Миқдод ибн Маъдикариба розияллоҳу анҳудан ривоят қилинади. Расулуллоҳ соллаллоҳу алайҳи васаллам : «Агар киши биродарини яхши кўрса, ўшани яхши кўришини билдириб қўйсин», дедилар.\nУшбу ҳадисни шарҳ қилиб берсангиз. Баъзилар бу ҳадисни номаҳрам аёлларга нисбатан ҳам қўллашар экан. Шу тўғрими?\nВа алайкум ассалом! Номаҳрам аёлларга нисбатан қўллаш мутлақо нотўғри. Бу ҳақ калимани айтиб ботилга юриш ҳисобланади. Бу намоҳрам аёлнинг номаҳрам эркакка муҳаббат изҳор қилиши ҳақида эмас. Ал-Миқдом ибн Маъдийкараб розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Қачон сизлардан бирингиз биродарига муҳаббат қўйган бўлса, унга муҳаббат қўганини билдириб қўйсин», дедилар». Шарҳ: Мусулмон киши биродарига бўлган муҳаббатини «Биродар, мен сизни яхши кўраман, сизга муҳаббат қўйганман» деб билдириб қўйиши керак экан. Бу иш ўша иккинчи одамни ҳам эътиборсиз юрмай, улар ўртасида ўзаро муносабатларнинг яхшиланишига сабаб бўлар экан. Натижада бутун жамият аъзолари ўртасида ўзаро меҳр-муҳаббат алоқалари мустаҳкамланиб, кенг тарқалади. Индамай юрса, муомала ҳам шунга яраша бўлади. Ҳатто аста-секин муҳаббат қўйган одамнинг ўзи ҳам биродаридан кўнгли совиб қолиши мумкин экан. Аммо кўнглидаги меҳрини изҳор қилса, бу муносабатлар икки томонлама мустаҳкамланиб, алоқалари ривожланиб кетади. Имом Термизий келтирган ривоятда: «Қачон бир киши бошқа кишини ўзига биродар деб билса, унинг исмини, отасининг исмини ва қайси қавмдан эканини сўрасин. Бу муҳаббатни етиштиради», дейилган. Мужоҳиддан ривоят қилинади: «Набий соллаллоҳу алайҳи васалламнинг саҳобаларидан бири мени учратиб қолди. Орқамдан келиб, икки елкамдан тутди ва: «Аммо мен сени яхши кўраман», деди. «Сен мени нима учун яхши кўрсанг, мен ҳам сени ўша учун яхши кўраман», дедим. «Агар Расулуллоҳ соллаллоҳу алайҳи васаллам «Бир киши бошқа бир кишини яхши кўрса, уни яхши кўриши хабарини бериб қўйсин» демаганларида мен бу гапни сенга айтмас эдим», деди. Кейин менга совчилик қила бошлади. Бизнинг бир жориямиз бор. Хулқи унча яхшимас…». Шарҳ: Ушбу ҳадиснинг мазкур бобга тааллуқли жойи кишининг биродарига бўлган муҳаббатини изҳор қилиб қўйишидир. Шунингдек, ҳадисда аҳли солиҳ кишилар топилса, ўз ихтиёридаги аёлларга уйланишни таклиф қилиш ҳам яхши иш эканлиги айтилмоқда. Айни пайтда бу ҳадисдан келинликка номзодларнинг юқоридаги каби бирор жиҳатлари бор бўлса, буни ҳам айтиб, билдириб қўйиш лозимлигини ҳам билиб оламиз. Анас розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Агар икки киши бир-бирига муҳаббат қўйган бўлса, улардан афзали шеригини кўпроқ яхши кўрганидир», дедилар». Шарҳ: Икки мусулмон бир-бирини яхши кўради. Улардан қайси бири биродарини кўпроқ яхши кўрса, муҳаббати кучлироқ бўлса, ўша киши уларнинг афзали бўлар экан. Бу билан жамият аъзолари ўртасидаги дўстлик, биродарлик руҳини кенг тарқатиш, мустаҳкамлаш, бу борада мусобақа қилиш, ўзаро муҳаббатни кучайтиришга тарғиб қилинмоқда. Албатта, бундай тарғибот амал қилиб турган жамиятда инсонлар бир-бирларини яхши кўрадилар, адоват қилмайдилар, тинч-тотув ҳаёт кечирадилар. Валлоҳу аълам!\nПайғамбаримиз алайҳиссаломнинг шафоатлари


Windows’да ноодатий “яшил экран ўлими” пайдо бўлди\n19:17 / 29.12.2016\nЯнги Windows 10 (build 14997) фойдаланувчилари одатий кўк рангнинг ўрнига яшил рангдаги “ўлим экрани”га дуч келишди. Бу ҳақда The Verge ёзмоқда.\nТаъкидланишича, “кўк экран ўлими” рангини фақатгина тизимнинг бошланғич нусхасига эга Windows Insider фойдаланувчиларида яшилга ўзгартиради. Бу ҳолат ишлаб чиқарувчиларга қайси операцион тизим билан муаммолар юзага келганини тушунишда ёрдам беради. Бироқ Microsoft нега айнан яшил рангни танлагани номаълумлигича қолмоқда.\n“Кўк экран ўлими” Microsoft Windows операцион тизимларида ундаги йирик хатодан хабардор этади. Компанияда Windows 8 чиқарилиши билан хатоли экран ҳам янгиланди ва батафсил техник маълумот ўрнига енгиллаштирилган ёндашув қўлланди. У фойдаланувчиларга тушунарли бўлиб, “маъюс жилмайиш” тасвири ва компьютерни ўчириб ёқиш кераклиги ҳақида хабар пайдо бўлади.\nWindows 10’да эса хато кузатилган пайтда дисплейда QR-код чиқади. У мутахассисларга муаммо нимада эканини тушунишда, оддий фойдаланувчиларга эса – муаммо ечимини интернет орқали топишда ёрдам беради.


Муаммони ким ҳал этади ёки пиёдалар...\n25.04.2018 14:28 0 1479\nФақат ушбу Мирзо Улуғбек кўчасида жойлашган 95- ва 97-сонли кўп қаватли уйлар ёнидаги пиёдалар йўлаги бундан мустасно. Сабаби, бу уйлар атрофдагиларга нисбатан бироз чуқурроқ жойлашгани боис катта йўл юзидаги майсазорни суғориш ва ёғингарчиликлар пайтида, ҳаттоки, катта йўлнинг нариги юзидаги барча сув ҳам шу уйларга қараб оқади. Уйлар атрофидаги ариқлар ҳам талаб даражасида эмас. Сув оқиб кетиши керак бўлган ариқ қаердадир кўмиб ташланган бўлса керак. Шу боисдан сув умуман оқмай, ариқдан тўлиб-тошиб уй атрофини сув босиб кетади. Ташкил бўлган кўлмаклар асфальтнинг вайрон бўлишига сабаб бўлиш билан бирга пиёдаларнинг ҳаракатланишига ҳам тўсқинлик қилмоқда.\nАвтомобиллар ўз йўлидан қоидага мувофиқ юришлари зарурлиги сингари, пиёдалар ҳар доим ўз йўлидан ҳаракатланишлари даркор. Бу – йўл қоидаси, яъни қонун талаби. Бироқ, бу талабнинг бажарилиши учун шароит яратилганми? Энг ачинарлиси, шаҳар кўркини бузиб турган оғзи очиқ қудуқларни, ўйдим-чуқур, паст-баланд, кавлаб ташланган йўлакларни кўриб дилингиз ранжийди. Қор-ёмғирли кунларда ҳосил бўлган кўлмаклардан қочиб, автоулов йўлига чиқиб кетган пиёдаларнинг ҳайдовчилардан ҳақорат эшитган ҳолларига ҳам кўп дуч келгансиз, яхши биласиз. Бу гапларни айтишимизга сабаб, айрим кўчаларда пиёдалар йўлаклари савдо, умумий овқатланиш шохобчалари, бошқа корхоналар ва хатткои хонадонлар томонидан ўзлаштириб юборилган.\nБизнингча, арзимаган муаммодек туюладиган ушбу масалага жиддийроқ эътибор қаратилса, кўплаб нохушликларнинг олди олинади. Йўловчиларнинг манфаатлари бу халқнинг манфаати демакдир. Айниқса, бу масала шундоқ ҳам имконияти чекланган, ногиронлик аравачалирда юрадиган инсонларнинг, шунингдек, юртимизга келаётган хорижлик сайёҳларнинг ҳам манфаатини англатади. Тобора чирой очиб, гўзал фусну тароватга эга бўлиб бораётган диёримизга келган ҳар бир меҳмон бу юртда барчанинг манфаатлари бирдек эътиборда эканини, энг аввало, ана шу пиёдалар йўлакларида кўради.\nУмид қиламизки, Мирзо Улуғбек тумани ҳокимлиги Мирзо Улуғбек ва Хирмонтепа кўчаларидаги қайд этилган муаммоларни бартараф этиш юзасидан аниқ ва тезкор чоралар кўради ва биз жараённинг давоми ҳақида яна ахборот берамиз.\nАбдумуталлиб Ўктамов, журналист.\nФотолавҳалар кучлироқ ёмғир ёққан чоғдаги видеолавҳалар олдида ҳеч нарса эмас.\nМирзо Улуғбек ёмғир йўллар\nСиёсат 06/04, 11:19


Ўзбекистон ва Афғонистон имтиёзли савдо шартномасини имзоламоқчи\n25 июн 2022, Тошкент вақти: 04:01\nЎзбекистон Бош вазирининг ўринбосари С. Умурзоқов ва Афғонистон президенти администрацияси раҳбари Муҳаммад Шокир Коргар Термизда учрашди.\nЎзбекистон билан Афғонистон ўзаро савдо-сотиқни ривожлантириш мақсадида жорий йилнинг охиригача имтиёзли савдо тўғрисидаги битимни имзолашга келишиб олди.\nБу келишув 25 май куни Термизда Ўзбекистон Бош вазирининг ўринбосари – инвестициялар ва ташқи савдо вазири С.Умурзоқов ва Афғонистон президенти администрацияси раҳбари Муҳаммад Шокир Коргар ўртасида ўтказилган музокаралар чоғида қабул қилинди.\nИнвестициялар ва ташқи савдо вазирлигининг 26 майда билдиришича, мазкур келишув қабул қилиниши ортидан яқин йилларда икки давлат ўртасидаги савдо айланмаси 2 миллиард долларга етиши мумкин. 2020 йилда икки давлат савдо айланмаси 800 миллион долларни ташкил қилган.\nРасмий билдирувда айтилишича, музокараларнинг асосий мавзуси “Мозори-Шариф – Кобул – Пешавор” темир йўлини қуриш лойиҳаси ҳамда уни рўёбга чиқаришнинг амалий жиҳатлари бўлди.\n“Томонлар дала тадқиқотларини ўтказиш, лойиҳа-смета ҳужжатларини тайёрлаш, лойиҳани молиялаштириш масалаларини муҳокама этиб, уларнинг ҳар бири бўйича ўзаро мақбул ечимларни ишлаб чиқди. Жорий йилнинг февраль ойида Тошкент шаҳрида юқори даражадаги уч томонлама ишчи гуруҳ йиғилиши чоғида эришилган келишувларнинг ижросини тезлаштириш бўйича навбатдаги тадбирлар белгиланди”,-дейилади хабарда.


МАНҒИТ АPНА КАНАЛИНИНГ БИP ҚИСМИ ТУМАН МАҲАЛЛИЙ БУЮДЖЕТИ ҲИСОБИДАН ҚАЗИЛМОҚДА - AmuNews.uz - энг сўнгги янгиликлар\nМАНҒИТ АPНА КАНАЛИНИНГ БИP ҚИСМИ ТУМАН МАҲАЛЛИЙ БУЮДЖЕТИ ҲИСОБИДАН ҚАЗИЛМОҚДА\nЎзбекистон Pеспубликаси Президентининг 2017 йил 7 июндаги “Маҳаллий бюджетларини шакллантиришда маҳаллий давлат ҳокимияти органларининг бюджет ваколатларини кенгайтириш чора-тадбирлари тўғрисида”ги Фармони жойларда маҳаллий бюджетдан самарали фойдаланган ҳолда эркин қолдиқлари ҳисобидан ҳудудларни янада ободонлаштириш, аҳоли учун муносиб турмуш шароитларни яратишда муҳим восита бўлмоқда.\nПрезидентимизнинг мазкур фармони асосида 2019 йил январь ойида туман ҳокимининг махсус Фармойиши қабул қилиниб, унга асосан 2019 йил 1 январь ҳолатига маҳаллий бдюжетнинг эркин қолдиқ маблағлари ҳисобидан бир қатор ишлар амалга ошириш режа қилиб олинган эди.\nЖумладан, мазкур Фармойиш билан туман ирригация бўлимига ҳам каналларни тозалаш, гидротехник иншоотларни таъмирлаш ишларига салкам 82 млн. сўм маблағ ажратилган эди.\nБу маблағлар тумандаги Манғит арна каналининг бир қисмини тозалаш шува бошқа каналларда гидротехник иншоотларни таъмирлаш мақсадларига йўналтирилди.\nЖумладан, режага асосан Манғит арна каналининг Манғит шаҳридан ўтувчи 2.8 км. кисмини қазиш ва тозалаш ишлари режалаштирилган бўлиб бугунги кунгача 2 км. узунликдаги масофада қазиш ва таъмирлаш ишлари амалга оширилди. Бу ишларга 10 млн. сўмдан ортиқ маблағ сарфланди. Маҳаллий бюджетнинг 2019 йил 1 январь ҳолатига эркин қолдиқлари ҳисобидан ажратилган маблағларнинг 14,5 млн. сўми ёқилғи мойлаш материаларини сотиб олиш, шунингдек 67,3 млн. сўми сув ўлчаш асбоблари ва бошқа гидротехника жиҳозларини сотиб олиш мақсадларига йўналтирилди.\nЭндиликда қазиш ва таъмирлаш ишлари тўлиқ амалга оширилганидан кейин Манғит арна каналининг сув ўтказувчанлик даражаси янада ошиб, шаҳар ва шаҳар атрофидаги истеъмолчиларга оқар сув етказиб бериш даражаси янада яхшиланади. Демакки, овул ва маҳалларда аҳоли томорқалардан фойдаланиш даражаси ошиб, халқимизнинг турмуш фаровонлиги янада юксалади.


Ўзбекистонлик спортчи Арнольд Шварценеггер совринини қўлга...\n04.03.2018 17:13 0 109\nЎзбекистонлик спортчи Михаил Волинкин ҳаваскорлар ўртасида ўтказилаётган «Арнольд классик-2018» мусобақасида мутлоқ чемпионликни қўлга киритди ва терма жамоамизга олтин медални тақдим этди. Михаил ушбу ғалабаси орқали, Марказий Осиё мамлакатлари вакиллари ичида бодибилдинг бўйича профессионал карта қўлга киритган илк спортчига айланди. Бу ҳақда Миллий олимпия қўмитаси сайти ёзмоқда.\nУшбу мусобақа 1988 йилдан буён ўтказиб келинмоқда ва мусобақанинг асосчиси машҳур спортчи, актёр, Калифорния собиқ губернатори Арнольд Шварценеггер ҳисобланади.\nАҚШ мусобақа бодибилдинг


03 июл 2022, Тошкент вақти: 23:04\nТўйтепа марказидаги бузилиб кетган дўконлар\nТошкент вилояти Нурафшон шаҳридан “OzodMikrofon”га қўнғироқ қилган тадбиркор Ориф Ходжаевнинг арз қилишича, 2017 йилда бошланган Нурафшон шаҳрини вилоят марказига айлантириш ишлари ортидан унга ва онасига тегишли бўлган бир нечта савдо дўкони бузиб ташланган, лекин ўрнига ваъда қилинган ер шу пайтгача берилмаган.\n“Нурафшон шаҳар Х.Мирзаев кўчасида жойлашган савдо дўконларимиз 2018 йилда шаҳар хокимининг қарорига кўра бузилишга тушди. Ўша пайтдаги шаҳар ҳокими Бирлик МФЙ ҳудудидан ўринга-ўрин ер берамиз, товон пули эвазига қўшимча ер берилади, деб қарор чиқарган эди. У ҳоким кейин Олмалиққа ҳоким бўлиб кетди. Бугунги кунга келиб бузилган савдо дўконим учун ер ҳам ажратиб берилмади, етказилган зарар ҳам қопланмади. Бунинг натижасида менинг мулк ҳуқуқимга жиддий зарар етказилди.\nМурожаат қилмаган жойимиз қолмади. Бир мен эмас, дўконлари бузилган ўнлаб тадбиркорнинг ҳам ҳоли шу. Президентимиз Шавкат Мирзиёевдан унинг чиқарган қарорларига амал қилмайдиган, тадбиркорларни зор қақшатадиган амалдорларининг бундай ғайриинсоний хатти-ҳаракатларига қонуний чора кўришларини сўрайман”.\nТадбиркор: Уч йил аввал буздирилган дўконларимга на товон пули, на ўрнига ер берди!\nОзодлик 2017 йилнинг 14 апрелида Тўйтепа шаҳри марказидаги автомобиль эҳтиёт қисмлари, озиқ-овқат ва халқ хўжалиги моллари билан савдо қиладиган тадбиркорларнинг дўконлари бузилиши бошлангани ҳақида хабар берган эди.\nТўйтепа шаҳри марказидаги тадбиркорлар дўконлари мажбуран буздирилмоқда\nТошкент вилояти Архитектура ва қурилиш бошқармасининг Тўйтепа туманидаги вакили Рамазон Шомуродов ўшанда Озодлик билан суҳбатда тадбиркорлар рози қилинишига ваъда берган эди.\n“Биз тадбиркорларнинг ҳамма муаммосини оперативний ҳал қилиб беряпмиз. Уларга айтдик, қурилиш материалларингни бузиб олиб кетинглар, қурилиш фирмасини таклиф қилганмиз, шартнома қиласизлар қуриб беради, дедик. Товон пулининг ўрнига янги жойдан икки баравар қилиб берамиз”, деб айтган мулозим.\nАммо орадан уч йил ўтаётган бўлса-да, тадбиркорлар ҳозиргача бузилган дўконлари учун ҳатто ер берилмаганидан шикоят қилишмоқда.\nТиббиёт ходимлари: “Ўзэкспомарказда” 14 кун қолиб ишладик, яна 2 ҳафта ишлашга мажбурлашяпти”\n“Банклар кафолат хатига ишониб, 400 млн. сўмлик тикув машинаси сотдик. Банклар энди пулини бермаяпти”


ИнтерФУТБОЛ :: Сизни ҳамма ёмон кўради\nСизни ҳамма ёмон кўради\nКуни кеча тарихида илк бор ЕЧЛ финалида қатнашиб, мағлубиятга учраган «Тоттенхэм» қисқа вақт ичида АПЛ грандлари қаторига кириб олди. Бундан 5-6 йил илгари ўртамиёналар қаторида юрган жамоа қандай қилиб Европадаги энг нуфузли турнир финалига чиққани, боз устига, клуб қимматбаҳо юлдуз футболчилар хизматидан умуман фойдаланмаслиги ҳаммани бирдек қизиқтирмоқда. Ҳа, муваффақиятда таркибдаги содиқ футболчилар, бош мураббий хизматлари етарлича. Бироқ замонавий футболда бошқарув масаласи ҳам борки, усиз жиддий мақсадларни кўзлаш - ақлсизлик. Шу боис, бугун эътиборингизни футболчилар унчалик хушламайдиган, лекин иқтисод ва бизнес масаласида энг кучли мутахасислардан бири бўлган клуб раҳбари Даниэл Леви фаолиятига қаратишни жоиз топдик.\nГап аввалида шуни алоҳида таъкидлаб ўтиш зарурки, айни пайт «Тоттенхэм» клуби президенти лавозимини эгаллаб турган Леви ёшлигидан айнан шу жамоа мухлиси ҳисобланган. Қолаверса, у АПЛ клубларининг раҳбарлари ичида яққол рекордчи ҳисобланади. Чунки Леви клуб бошқарувини 2001 йили қўлига олган бўлиб, ҳамон ўз вазифасини шараф билан уддалаб келмоқда. Лекин шуниси қизиқки, Даниэл Леви аслида «Тоттенхэм» хўжайини эмас: клуб акцияларининг катта қисми ENIC Group инвестиция компаниясига тегишли ва бу ташкилот ортида британиялик қудратли миллиардер Жо Льюис туради. Леви эса унинг ҳамкори (тахминан 29,4 фоиз улуш) ва омма билан ишловчи шахс, холос. Шунингдек, ОАВда Дэниэл Леви ҳақидаги маълумотлар ҳам унчалик кўп эмас - у 1985 йили Кембридж олийгоҳини «аъло» баҳолар билан тамомлаган (иқтисод ва ер ишлари), оилали, тўрт фарзанднинг отаси.\nҚарангки, таржимаи ҳолдаги шунчалик камтарликка қарамай, Леви - Англия футболидаги энг кўп маош тўланувчи топ-менежер ҳисобланади. Бу эса ўтган йили ҳатто клубда каттагина можарога ҳам сабаб бўлди. Зеро «Тоттенхэм» футболчилари Левининг ўтган йилги жами даромади 7 миллион еврони ташкил этганидан хабар топиб қолишганди. Маълумот ўрнида айтиш жоиз, юқоридаги миқдор ҳақиқат экани исботланса, унда Леви АПЛдаги ҳар қандай клуб раҳбаридан икки баравар кўп пул топиши ойдинлашади. Бундан келиб чиқадики, Даниэлнинг ҳафталик маоши 120 минг еврога тенг ва «Тоттенхэм»нинг ҳеч бир футболчиси бунчалик кўп маош олмайди. Қайтага, Левининг маоши ҳақидаги миш-мишлар кенг тарқалган вақтда клуб раҳбарлари айрим футболчиларнинг маошларини озроқ камайтириш хусусида музокаралар ўтказаётганди. Лекин шуни ҳам унутмаслик зарурки, Левининг маоши ўтган йилдагина шу даражага етди. Бунгача эса у ҳам кўпчилик ҳамкасблари қатори, йилига 3 миллион евро оларди. Маошнинг бунчалик тез кўтарилганига сабаб сифатида клуб мавқеи ошиши ортидан даромадларнинг кўпайиши, янги стадион битиши муносабати билан чипталар савдосидан келадиган фойданинг кўпайиши каби «плюс»ларни кўрсатиш мумкин. Бошқача айтганда, айнан Леви «Тоттенхэм»нинг даромадини бир йил ичида 215 миллион евродан то 310 «лимон»гача кўтарди. Шунингдек, даромадларнинг бундай тез ортишига ТВ-трансляциялар ҳуқуқи, жамоанинг ЕЧЛдаги муваффақиятли иштироки асос бўлиб хизмат қилди. Тўғри, фойда сезиларли даражада кўпайди, аммо туғма иқтисодчи табиатига эга Даниэл Леви ҳатто шу даврда ҳам бирор тийинни ортиқча сарфлашни истамайди. Ўрни келганда бир воқеани эсга олсак: ҳамма таниган сэр Алекс Фергюсоннинг уқтиришича, Димитар Бербатовнинг «Тоттенхэм»дан «МЮ»га ўтиши масаласида Леви билан кечган музокаралар шунчалик машаққатли бўлганки, ҳатто Фергюсон белини даволаш учун жарроҳлик столига ётганида ҳам шунчалик оғриқни ҳис қилмаган экан...\nБир сўз билан айтганда, Даниэл Левининг хасислиги билан боғлиқ гап-сўзларда ҳам жон бор. Дейлик, мана иккинчи йилдирки, «шпорлар» трансферлар вақтида умуман пул сарфлашмаяпти. Тўғри, мана шу «хасислик» эвазига «Тоттенхэм» янги стадионга эга бўлди, аммо ҳозирги ҳолат жамоа устози Маурисио Почеттинони ҳам охир-оқибат, «портлатиб» юборди: «Агар Дэниэл Леви келаси мавсумда ҳам ЕЧЛ ёки АПЛда ғолиб чиқишимизни талаб қилса, ўзига бошқа «сеҳргар» топиши кераклигини айтаман. Негаки, айни пайтдаги трансфер сиёсатимиз орқали ҳеч нимага эришиб бўлмайди. Тўғри, биз мунтазам равишда даъвогарлар сирасига кира оламиз. Аммо гап совринни, албатта қўлга киритиш мақсади ҳақида борса, захирамиз бўм-бўш экани панд бериб қўяди».\nБир томондан, жамоа бош мураббийини тушунса бўлади: Почеттино устозлик қилган сўнгги беш йилликда «Тоттенхэм» янги футболчилар хариди учун атиги 25 миллион евро сарфлади, холос. Таққослаш учун, «Манчестер Сити»нинг шу даврдаги харажатлари 550 «лимон»ни ташкил қилмоқда...\nЎз қарашларидан унча-мунчага воз кечмайдиган Леви эса таркибни кучайтириш учун сарфдан қочяпти-ю, аммо бошқа йўналишларда худди Ҳотами Тойдек иш юритяпти. Дейлик, янги стадион учун миллиард евро атрофида маблағ кетди. 7 йилча аввал клуб академиясида кескин ислоҳотлар бошланди ва 50 миллион эвазига инфратузилма тубдан янгиланиб, яна ҳар йили турли инвестициялар жалб қилиняпти. Фақат биргина нуқтада мантиқсизлик бордек: муҳташам янги стадион ҳар йили фақат катта мақсадлар учун курашадиган жамоага мослаб қурилган. Агар таркиб кучайтирилмаса, жамоа ўз олдига юксак марраларни қўя олармикан?! Ана шуниси кўпчиликни ўйлантирмоқда. Ким билади дейсиз, тадбиркор Левининг яширин режалари балки шу ёзда ошкор бўлар?..


Европа миллий чемпионатларидаги энг омадсиз жамоа / CHAMPIONAT.asia\nЕвропа миллий чемпионатларидаги энг омадсиз жамоа\n02 ноя 2019 20:30\nТеглар : БолоньяИталия А серияси\n"Болонья" ҳозирда – Европа ТОП чемпионатларидаги энг омади чопмаётган жамоа саналади.\n10 турдан сўнг 12 очко тўплади ва 11-ўринни банд этиб турибди. Бироқ яратилган ва тўғри фойдаланилмаган моментлар жиҳатидан улар юқорироқ — 3-ўринда бўлиши мумкин эди.\nИталияда Михайлович шогирдлари вазиятлар яратиш бўйича "Аталанта"дан кейинги иккинчи ўрин (аммо урилган голлар сони бўйича 11-поғонада) ва ўтказиб юборилган голлар сони бўйича учинчи (ўтказилган голлар бўйича 11-ўрин) ҳисобланади.\nМуваффақиятсизлик биринчи турдан бошланганди. "Верона"га қарши баҳсда "Болонья" 19 тадан кўпроқ хавфли вазиятлар яратган (2,11 – 0.11 xG бўйича), бевосита жарима майдонидан 8 марта зарба берди, лекин атиги бир марта гол уришга эришди.\n"Верона" 5 марта зарба берди (барчаси узоқдан) ва у ҳам битта гол урди. Ўйин эса 1:1 ҳисобидаги дуранг натижа билан якунланди.\n"Спал" билан бўлган учрашувда эса гол уриш учун талайгина имконият бўлганди: 23 зарба, 9 аниқ зарба, 5 – жарима майдончасидан. Бироқ яна биттагина гол... Ғалаба қозонишди, лекин голлар сони 1 дона!\nЭнди қисқароқ. "Брешиа"га қарши ўйинда уч баробар кўп имкон ярата олдилар ва 4:3 ҳисобда ғалаба қозондилар. "Рома" билан учрашувда тенгма-тенг вазият бўлди – мағлуб бўлдилар. "Женоа"га қарши баҳсда ҳисоб очилмади. "Удинезе" билан тўқнашув ҳам моментлар бўйича яна тенглик, аммо яна мағлубият. Икки баробар кўпроқ вазият яратишларига қарамай, "Лацио" билан дуранг ўйнадилар.\n"Болонья" муносиб равишда мағлуб бўлган ягона ўйин — "Ювентус"га қарши баҳс бўлди: туринликлар икки баробар кўп хавфли вазиятлар яратдилар. Бироқ учрашувдан аввал Сарри "Болонья"ни хавфли жамоа деб атаганди. Қолаверса, бу мавсум унга энг ёққан жамоалардан бири эканини таъкидлаганди.\nНИМА УЧУН ЖАМОАНИНГ ОМАДИ ЮРИШМАЯПТИ?\nЕвропа лигаси топ-5лигида фақат 7та жамоа "Болонья"дан кўпроқ хавфли вазият ярата олади. Ҳаттоки "Ливерпуль", "Ювентус" ва "Барселона" уларга қараганда камроқ хавфли вазиятлардан гол уради.\nБарча муаммо вазиятдан фойдаланишда. Яъни, "Болонья" ўйинчилари кўп бор хавфли вазият яратадилар, аммо улардан тўғри фойдалана олмайдилар. "Болонья" имкониятдан унумли фойдаланиш бўйича Европа чемпионатларидаги энг ёмон жамоа бўлса ажабмас: зарбаларнинг атиги 15%и голга айланади... Яна бир муҳим факт: против "Болонья"га қарши ўйинда рақиб посбонлари топ даржада ҳаракат қиладилар. Масалан, СПАЛ голкипери "Болонья" билан баҳсда энг яхши ўйинчи бўлди ва 8 ўта хавфли вазиятларда тўп йўлига тўғаноқ бўлди. Стракоша ("Лацио") эса дарвоза томон йўлланган хавфли 6 зарбадан кейин тўпни қайтаришга муваффақ бўлди.\nОлдинда ким "қовун туширяпти"? Умуман олиб айтганда, ҳужум чизиғидаги барча. Сансоне, Орсолини, Сориано, Сантандер ўта қулай имкониятлардан ҳам ноаниқ зарба беришни "уддалашмоқда". Ортиқча эътирозларга сабаб бўлмаётган ягона инсон – Родриго Паласио (шериклари унга икки бор қулай вазият яратиб беришди ва у ҳар икки сафар гол урди).\nСансоне ва Крейчи яратиб бераётган вазиятлардан кейин шериклари урганларидан икки маротаба кўпроқ гол уришлари зарур эди.\nЖамоа деярли мавсум бошидан буён бош мураббийсиз ҳаракат қилмоқда. 13 июль куни Михайлович пресс-конференцияда лейкемияга чалинганини эълон қилганди. Мавсумолди машғулотларни ҳам "Болонья" унинг бевосита иштирокисиз ўтказди: у клиникада ётган, жамоа билан видеоалоқа орқали суҳбатлашиб турди. Мавсум стартидан етти тур ўтиб, октябрь ўрталарида мураббий қайтди.\n"Брешия"га қарши ўйиндаги ғалабадан сўнг "Болонья", ўша учрашувда жамоа 1:3 ҳисобида мағлуб бўлаётган, аммо якунда 4:3 ҳисобидаги ғалаба қозонди, футболчилар Михайлович ётган шифохонага келдилар ва мураббий исмини айтиб олқишладилар. Синиша эса кулганча уларга ойна ортидан қараб турарди.\nПаласио ўйиндан сўнг шундай деб интервью берди: Танаффус вақтида Михайлович жамоа билан боғланди ва футболчилар ўз кучларига ишонишларини талаб қилди. Бу иш берди ва иккинчи бўлимда барчамиз қўшимча энергияга эга бўлгандек ҳаракат қилдик. Айнан унинг менталитети сабаб биз шундай ўйин кўрсатяпмиз". Аввалроқ Сансоне ҳам бутун жамоа мураббий учун курашаётганини айтиб ўтганди.\nБолоньяда Михайловични қаттиқ ҳурмат қилишади, сабаби ўтган мавсум у мўъжиза кўрсатди. Клуб Филиппе Индзаги қўл остида январь охирида ҳам 18-ўринда эди, бор йўғи 13 очко ва 10 та урилган гол. Кейин Михайлович келди ва 31 очко, 9 ғалаба, 38 та гол. Биринчи ўйиндаёқ "Болонья" "Интер"ни доғда қолдирди (бу 14 ойдан бери сафардаги илк ғалаба эди). Мавсмни жамоа 10-поғонада якунлади.\nСиниша буни шундай ифодалаганди: "Мен шунчаки футболчилар билан дилдан суҳбатлашдим, уларни тингладим, нима истаётганимни тушунтирдим ва улар барчасини қойиллатиб бажаришди".\nЁзда Михайлович "Рома"нинг таклифини рад этди ва "Болонья" билан шартномани узайтирди. Қойил қолмай илож йўқ!


Ўғирланган машина, қизлар томонидан воқеа жойининг ўзида сотиб юборилди\nНаманган вилояти. 2021 йил 25 ноябрь куни соат 14:00 дан 16:00 гача бўлган вақт оралиғида номаълум шахс Тўрақўрғон туман “Туркистон” МФЙ да яшовчи 46 ёшли А.Д., нинг яшаш хонадонида ҳеч ким йўқлигидан фойдаланиб, ғайриқонуний равишда кириб, хонадон айвонида бўлган нархи 1.500.000 сўмлик “Artel” русумли кир ювиш машинасини ўғирлаб, ҳодиса жойидан яширинган.\nМазкур ҳолат юзасидан Тўрақўрғон туман ИИБ ҳузуридаги Тергов бўлими томонидан номаълум шахсга нисбатан Ўзбекистон Республикаси Жиноят кодексининг 169-моддаси 2-қисми “Г” банди (ўғрилик) билан жиноят иши қўзғатилган.\nҲодиса жойида гувоҳлар сўроқ қилинганда, воқеа содир бўлган вақтда жабрланувчининг яшаш хонадони олдида оқ рангли “Ваз21011” русумли автомашина ва 3 нафар аёл кишини кўришганлигини баён қилишган.\nОлиб борилган тезкор қидирув ишлари натижасида видеокузатув мосламалари ёрдамида “ВАЗ-21011” русумли автомашина М.Н.,га тегишли эканлиги аниқланган. Унда ўғирланган кир ювиш машинаси “Янги Наманган” тумани “Гулистон” МФЙда яшовчи К.О. га 15 ёшли С.М., З.Д. ва Р.Ж.лардан 500 000 сўм эвазига сотиб олганлигини маълум қилган. Кир ювиш машинаси ашёвий далил деб эътироф этилган.\nҲозирда жиноят иши бўйича вояга етмаган С.М., З.Д. ва Р.Ж.лар гумон қилинувчи тариқасида ишда иштирок этишга жалб қилиниб, ҳимоячи ва қонуний вакиллари иштирокида сўроқ қилинишган.


05.12.2018 09:49 0 890\nҲа, мен учун ҳам Пеле етиб бўлмас чўққи, Кройфф отамнинг суюклиси, Гарринча санъаткор, Месхи собиқ иттифоқ дурдонаси, Яшин қора пантера ва Тофик Баҳрамов ҳакамлар сиймоси бўлиб гавдаланса-да, уларни ҳаётим йўлида параллел учратмаганим учун Марадонанинг ёнига қўя олмайман. Диего дўстимдек, акамдек кўринаверади.\nЎтмиш юлдузларини ҳам Папен ва ван Бастендақа гол ура олишмаган деб ўйлайвераман. Баджо сиймоси каттароқ туюлаверади. Улғайганим сари кузатганим – Зидан ва Роналдиньо футбол академияси учун мукаммал қўлланма. Бразилиялик Роналдо гол машинаси. Бўлди, футбол мен учун ўз сабоқларини шу таҳлит бериб бўлган гўё.\nМагистратурада эса, Бекхэм, Рауль, Недвед, Дель Пьеро, Бергкамп, Тотти, Фигу, Шевченко, Клюйверт ва яна бир қатор даҳолар қўшимча дарс ўтиб, футболда бундан бошқа кашфиёт яратиб бўлмаяжаклигини тушунтириб кетишган менга.\nВа ҳатто «Милан» 2007 йилги Чемпионлар Лигасини енгганида ва унда бразилиялик Кака суперўйин кўрсатиб, йил охирида «Олтин тўп»га лойиқ кўрилганида ҳам мен учун охирги қўнғироқ чалиб бўлинган эди. Кейин билсам, бу қўнғироқ охиргиси эмас, танаффусга чорловчиси экан.\nФутбол ўзи алдамчи ўйин. «Чемпион» газетаси чиқариб юрган пайтимиз, аниқроғи, 2007 йилнинг охирларида кириш мақола ёзган эканман, яқинда кўриб қолдим ва уялиб кетдим. Лекин уялишим асносида ўзини оқламаган тахминларимдан хурсанд ҳам бўлдим. Биласизми ўшанда нима ёзган эканман? «Сўнгги могиканлар» футбол билан хайрлашмоқдалар, бундан буён футбол роботлар ўйини бўлиб қолажак, энди бразилиялик Роналдо сингари йилига 30талаб гол урадиган ҳужумчи чиқмайди, Зиданга ўхшаб тўп билан айланадиган, Роналдиньо сингари эластик ҳаракатлар соҳиби бошқа туғилмайди, деган эканман. Қалай?!\nЎқиган одам ўша кун ҳолати билан ишонган, турган гап. Ростанам-да, 2002 йилги мундиалдан сўнг фақат жамоавий ўйин кўрсатаётган терма жамоалар қитъа ва жаҳонни енгаётган бир пайтда, бошқача фикрга келишнинг имкони бормиди?! Каннаваро ажойиб ўйинчи, аммо у «Олтин тўп»ни олгач, бу совриннинг қиймати қайларга тушиб кетди, деб аюҳаннос солган биз бўламиз, азизлар! Шу боис ҳам, Каканинг 2007 йили Парижда ғолиб бўлгани-да ҳеч кимни севинтирмаган. «Милан» мухлисларидан бошқа.\nМен мақола ёзган ва Кака «Олтин тўп» соҳибига айланган ўша 2007 йил кейин маълум бўлишича, тўфондан олдинги сукунат эди.\nБиз-ку, ўттиздан ошган, футбол деб аталмиш жозибали ўйиндан борича меҳрни кўрган мухлисларга қандайдир янгилик у қадар зарур эмас эди. Ёш, эндигина футболга ошно бўлган кўнгиллар яқин орада недир содир бўлажаклигини балким кутишгандир, биз буни билолмаймиз. Қаердандир янги меҳмон кутган бўлишса, ажаб эмас.\nМенимча, бу ҳодиса содир бўлишини фақатгина Месси ва Роналдунинг ўзи ўша куни қалбан ҳис этган. Ахир, иккиси «Олтин тўп» қўлдан қўлга ўтиб келаётган бир матоҳ даврида яшашди-ку, барқарорлик деган тушунча футболда йўқолиб кетганини ўз кўзлари билан кўришди-ку. Каканинг олдида туришардию, аслида ундан зўр эканликларини жуда яхши билиб туришарди иккиси. Бу уларнинг ички оламидан портлаб чиқаётган исён эди.\n2007 йил футболдаги ана шунақа эврилиш йили бўлганди. Келинг энди, чин дилдан иқрор бўлайлик-да, футболни уч даврга бўлиб чиқайлик: Пелегача бўлган «болалик даври», Пеледан 2007 йилгача бўлган «ёшлик даври» ва Каканинг олдида «Олтин тўп»ни охирги ерлик олаётганига норизо ҳолда турган икки ўғлоннинг асри...\n2008 йилдан кейин бу спорт турида балоғат даври бошланди. Ҳа, ҳа, балоғат даври. Чунки инсон балоғатга етгандагина барқарорлик ҳосил қилади. Тетик туради, курашлардан чарчамайди, беш марта йиқилса, олти бора ўрнидан тура олади. Бу, Месси ва Роналду даври бўлди.\n2018 йилнинг энг яхши футболчиси номи Хорватия терма жамоаси сардори Лука Модричга топширилганига қарамай, аслида Лео ва Криш даври тугади деб бўлмайди. Чунки аргентиналик афсунгар ҳали 31 ёшда, олдингидан кўра хавфлироқ. Лекин энди бир текис давом этган 10 йиллик ҳокимликка чек қўйилди. Шуниси рост. Месси ва Роналду яна биттадан «Олтин тўп» ҳам олади дейлик – мен бунга ишонаман – лекин уларнинг юриши барибир 2018 йил бир тўхтагани ҳақида гапирилади.\nҲозир кўпчилик Модрич баҳона Иньеста ва Снайдерни эслаяпти. Уларга ФИФА нохолислик қилган, деган сўзлар тўлиб кетди изоҳларда. Тўғри, Испания ва Голландия юлдузи 2010 йили бугунги Модричдан-да яхшироқ ўйин кўрсатишган, бунга ишонаман. Бироқ, хотирамга мурожаат қилиб, ўша кунларга қайтадиган бўлсам, мундиалда гол ура олмаган Мессининг ўша мавсумда футболчи ҳаёти давомида йўллаши амримаҳол голларни қалаштириб ташлаётганидан сармаст дунёни кўраман.\n«Реал»га бориб қутуриб кетган, кўзи қонга тўлиб ҳар ўйинда йўлбарсга айланаёзган Кришнинг ҳаракатларига ҳайратланиб турган оломонни кузатаман.\nЎшанда Снайдер «Олтин тўп»ни олса ё 2013 йили шу соврин Риберига кетиб қолса борми, бу ёввойи оломон мазкур қарорга ҳозиргидан-да кўпроқ эътироз билдириши мумкинлигини тушуниб етяпман.\nМухлислар, мутахассислар, журналистлар, ҳамма-ҳаммага Аргентина ва Португалия юлдузлари жуда ҳам жонга текканлиги маълум бўлиб қолди – ФИФАнинг «The Best»ида ҳам, Франция нашрининг «Олтин тўпи»да ҳам ким бўлса бўлсин, шу иккиси бўлмасин деб, исталган юлдузни белгилаб ташлайверибди ҳамма.\nАдолат қарор топди, дейишимиз керак барибир. Адолат гоҳида қарор топиши учун ўз сониясини билса бўлди экан. Қачон катта саҳнага чиқишини англаса бўлди экан. Лука ўша олтин паллага тўғри келиб қолди. Акс ҳолда, қандай қилиб, нозик ҳаракатли Гризманн каби жаҳон чемпионлигини қўлга киритмасдан туриб, Роналду сингари ҳеч қаерда тўпурар бўлмасдан туриб, Неймар каби финт қила олмасдан, энг зўр ассистликка даъво ҳам қилмай, ташқи кўринишию лидерлиги билан алоҳида ажралиб ҳам турмай, ҳеч қачон клубида биринчи рақамли юлдуз бўлмаган, техник қобилияти Мессининг ярмича ҳам бўлмаган йигит, қандай қилиб «Олтин тўп» олиши мумкин эди? Анови иккисидан қутулиш учун янги эртак керак эди оламга. Бўлди.\nМесси Роналду Олтин тўп Модрич


Ўзбекистонда матбуот « Ўзбекистон Халқ Ҳаракати\n08 March 2017 - 5:00\nБунинг нима эканлигини Адолф Ҳитлер замонида яшаган олмонлар яхши билишади. Бунинг нима эканлигини биз совет ҳокимияти даврида яшаган кишилар ҳам унча-мунча биламиз.Тоталитар давлат матбуотининг, – бу давлат қаерда бўлмасин, Осиёдами, Овруподами — кўзга яққол ташланадıган иккита ҳусусияти бор: биринчиси-ёлғончилик, иккинчиси маънавиятсизлик.\nФашистлар Олмониясининг мафкурачиси Йозеф Геббелс “ёлғон қанчалик ақл бовар қилмайдиган бўлса, шунчалик яхши” деган шиорни ўртага ташлади. Бу тоталитар давлат матбуотида ёлғонни машруъ қилди. Владимир Ленин Совет Иттифоқи давлатига асос солар экан, “цель оправдъвает средства”, деган шиорни олға сурди.\nБу-мақсадга эришмоқ учун ҳеч нарсадан қайтма, деган ўгит эди. Бу ўгит тоталитар давлат пропагандасида маънавиятсизликни қонунлаштирди. Бу икки давлат 20 асрнинг модерн тоталитар давлатлари эди. Бу иккаловидан кейин қурилган катта-кичик барча тоталитар давлат ёки давлатчалар ўша икки режимнıнг бой тажрибасига суяниб, иш кўрдилар.\nБугунги Ўзбекистон давлат сифатида собиқ Совет Иттифоқинииг кичик моделидир. Лекин унинг ёлғончилик ва маънавиятсизлик бобида советлар матбуотидан анча ўзиб кетди. Бунга энг ёрқин мисол Ўзбекистон мустақиллиги пропагандасир.\n1989-91 йилларда чиққан совет газеталарини архивдан олиб, уларда босилган Ўзбекистан раҳбарларининг нутқларини ўқиб кўринг. Бирорта нутқнинг бирор жумласида “мустақиллик” калимасини учрата олмайсиз. Учратсангиз ҳам киноя, заҳарханда сифатида учратишингиз мумкин. Масалан “баъзилар мустақиллик, мустақиллик, дейди, агар биз Москвадан айрилсак, бизни чет эллар босиб олади-ку”, қобилидаги шармандали хитобларни ўқишингиз мумкин. Ёки мустақиллик тарафдорларини “халқни жарга судраётган телбалар” дея сазойи қилган конференциялар ҳисобатини кўришингиз мумкин.\nБу газеталарда бугунги Ўзбекистон раҳбариятини фош қилувчи материалларнинг энг аёвсизи 1991 йил март Референдуми муносабати билан босилган материалардир.\nЎзбек халқини Совет Иттифоқида қолишга чорлаган ўртоқ Каримов ҳукумати ўз ҳаётининг энг самимий даврини ўша пайтда яшаган эди. Кейин бу самимиятдан воз кечишга тўғри келди. Чунки, совет давлати йиқилишга маҳкум эди. Уни Янаев ҳам, Каримов ҳам қутқариб қололмас эди. Буни сезган ўзбек коммунистлари дарров мустақилликсевар бўлиб қолишди. Дарров, чала-чулпа бўлса ҳам, ўзбекча гапиришга майл кўрсата бошладилар. Кейин “халқни жарга судраётган телба миллатчилар”га қўшилишди. Кейин секин-аста сафнинг олд қаторларига ўтиб олдилар. Кейин миллатчилар қўлидаги мустақиллик байроғини илиб олиб: “Сизлар чарчадингизлар, энди биз ҳам бироз кўтариб юрайлик” дейишди ва қип-қизил комминист бўлган зотлар бир лаҳзада ям-яшил муслимон миллиятчига айландилар.\nЛекин мустақиллик эълон қилингандан сўнг “яшиллар” дарров асл ҳолига, қизилга дўндилар. Яна урф-одати, ўз анъаналарига кўра иш юритиб, мустақил давлатни ҳам ўз зеҳнияти асосида қурдилар. Улар қурган давлат Француз Биринчи Жумҳурияти модели бўлаолмасди. Чунки, бу давлатнинг ундай аждоди йўқ эди. Улар қурган давлат фақат советларнинг кичик модели бўла оларди, чунки, аждоди советлар эди.\nМана, етти йилдир-ки, бу ҳақиқатни Ўзбекистон матбуоти халққа терс тарафидан кўрсатмоқда. Бу матбуот 1980 йилларда ва 1990 йиллар бошида Ўзбекистон мустақиллиги ғоясини халқ зеҳнида устивор қилиш учун меҳнат қилган кишиларни “мустақиллик душманлари” деб эълон қилди. Бу матбуот худди ўша йилларда Совет давлатининг бутун имкониятларини ишга солиб, мустақиллик ғоясига қарши курашган коммунист раҳбарларни “мустақиллик қаҳрамонлари” қилиб кўрсатмоқда.\nБу матбуотининг маънавиятсизлигига мисол сифатида унинг шу йил ёзда Қирғизистон-Ўзбекистон чегарасида юз берган мажорада тутган позитсиясини кўрсатиш мумкин. 1992 йилдан бери Ўзбекистонда диндорларга қарши ўтказилаётган қатағондан қочган бир неча юз ўзбек қуролланиб Ўзбекистонга қайтиб киришга уринди. Қирғиз ҳукумати қонли тўқнашувнинг олдини олиш учун дипломатик воситаларини ишга солди. Бунинг натижаси ўлароқ, қуролли гуруҳ орқасига қайтиб кетди. Бундан “тинчликсевар” Ўзбекистон ҳукумати ҳурсанд бўлиши керак эди, Қирғизистон ҳукуматига миннатдорчилик билдириши керак эди.\nАммо бундай бундай бўлмади. Ўзбекистон ҳукумати Қирғизистонга норозилик билдирди. Ўзбек матбуоти ҳам ўз ҳукуматига жўр бўлиб, қуролли гуруҳ билан мулоқат олиб борган Қирғизистон Парламенти миллат вакили Турсунбой Бакирўғлига лаънатлар ёғдира бошлади.\nЛекин мустақиллик эълон қилингандан сўнг “яшиллар” дарров асл ҳолига, қизилга дўндилар. Яна урф-одати, уз анъаналарига кура иш юритиб, мустақил давлатни ҳам уз зехнияти асосида қурдилар. Улар қурган давлат Француз Биринчи Жумҳурияти модели бўлаолмасди. Чунки, бу давлатнинг ундай аждоди йуқ эди. Улар қурган давлат фақат советларнинг кичик модели бола оларди, чунки, аждоди советлар эди.\nМана, етти йилдир-ки, бу ҳақиқатни Ўзбекистон матбуоти халққа терс тарафидан курсатмоқда. Бу матбуот 1980 йилларда ва 1990 йиллар бошида Ўзбекистон мустақиллиги гоясини халқ зеҳнида устивор қилиш учун меҳнат қилган кишиларни “мустақиллик душманлари” деб эълон қилди. Бу матбуот худди ўша йилларда Совет давлатининг бутун имкониятларини ишга солиб, мустақиллик ғоясига қарши курашган коммунист раҳбарларни “мустақиллıк қаҳрамонлари” қилиб кўрсатмоқда.\nЧунки бу миллат вакили ўша қуролли гуруҳни йўқ қилиб юборишга халақит берди, қон тўкилишининг олдини олди. Ўзбек ҳукумати ўзи сургун қилган фуқароларини ўлдириб бир мазза қилмоқчи эди, қирғизлар халақит беришди. Бу қонсеварлик руҳи Ўзбекистон матбуотига бир ғалати ғайрат, завқ-шавқ берди. Бу импотент матбуот қон ҳидини сезиб, гўё тирилгандай бўлди. У шу қадар жунбушга келдики, одам ўлдиришни ташвиқ қилишнинг катта гуноҳ эканлигини, ахлоқсизлик эканини унутди. Бу ахлоқсиз пропагандага учраганлар оз бўлса, яқинда “Озодлик” радиосига кўчадан интервю берган бир шаввоз “у газандаларни қириб ташлаш керак эди” дея қаҳрамонона чақириқ қилди. Бу шаввоз ўша “газандалар” ўз юртидан эътиқоди учун қувилган инсонлар эканини билсайди, буни айтмасди.Лекин бутун халқни бу шаввоз каби ҳукуматнинг ёлғонига учган, десак, халқимизга ҳурматсизлик қилган бўлардик.\nИддао қилиб шуни айтиш мумкин-ки, халқнинг тўқсон фоизи тоталитар давлат газеталарини ўқимайди, унинг “миллий” деб аталган, аслида “аксимиллий” бўлган телевидение ва радиоларини кўрмайди, эшитмайди. Чунки, халқ бу газета, бу телевизион ва радиоларнинг нима кўрсатиб, нима айтишини олдиндан билади. Бу ҳар қандай тоталитар давлатда яшаётган жамиятнинг ҳоли руҳиясидир. Одамлар бу давлатнинг газеталаридан нафратланишади. Шу қадар нафратланишади-ки, буни газеталарнинг тиражидан ҳам кўрса бўлади: 27 миллионлик Ўзбекистоннинг энг катта газетаси 10 мингдан ошиқ чиқмайди. Бу ўн мингга ҳам давлат идоралари ва кутубхоналар мажбуран обуна бўладилар.\nДавлат телевидение ва радиосининг халқ ичидаги обрўси газеталариникидан баланд эмас. Одамлар телевизорни очаркан, доим ва ҳамиша давлат бошлиғининг нутқ отаётганини кўришади ва “яна ўша сайраяпти”, деб, бошқа олди-қочди каналига ўтказади ойнаи жаҳонни.\nГазетачилар, телевизион ва радио мухбирлари фақат ёлғон ва доим ёлғон ёзишга мажбурдирлар. Уларни ҳақиқатни ёзиш жасорати йўқ, демаймиз. Уларда ҳақиқатни ёзиш ҳуқуқи йўқ деймиз. Тоталитар давлатда ҳуқуқсиз жасорат-жиноятдир. Ўзбекистан фуқоралари ўз ҳаётлари ҳақидаги ҳакиқатни дунё билишини билмайдилар. Дунё бу ўтказилаётган зулм, бу қилинаётган адолатсизлик ва топталаётган ҳуқуқлар ҳақида дунё ҳеч нарса билмайди, деб ўйлайдилар. Бу изолятсия ҳисси уларда чуқур тушкунлук, ижтимоий нигилизм ва баъзи ҳолларда бадбинлик яаратмоқда. Албатта, инсофга, иймонга ва умуман яхшиликка ишончизлик тобора кенг ёйилмоқда жамиятимизда.\nЖуда оз сондаги кишилар чет эл радиоларини эшитиб ёки интернет саҳифаларини варақлаб, дунёнинг Ўзбекистондаги воқеаларни кузатиб бораётганини билишади. Лекин миш-мишларга қараганда, Ўзбекистон ҳукумати бу байналминал хабар манбаларини ҳам назорат остига олганмиш. Агар шундай бўлса, ўзбек халқи бошига қоп кийдирилган, оғзига латта, қулоғига пахта тиқилган, қўллари боғланган бир раҳинадир. Уни раҳина олган террорист давлатдир. Раҳинани қутқармоқ маданиятли Ғарбнинг муқаддас бурчидир.\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (209-213-саҳифалар.)


Ўзбекистонда намойиш ўтказиш мумкин эмиш\n16 апрел 2021, Тошкент вақти: 16:37\nЎзбекистон яқин тарихида кузатилган Андижондаги кўп минг кишилик тинч намойиш¸ ҳукумат қўшинлари томонидан ўққа тутилди.\nФуқароларнинг сиëсий ҳуқуқларига оид анжуманда қатнашаëтган Ўзбекистон вакиллари мамлакатда бу борада ҳаммаëқ рисоладагидек эканлигини айтиб¸ қўшнилар ҳовлисидаги айрим жараëнларга ажабланиш билдирдилар.\n21-22 октябр кунлари Бишкекда Марказий Осиёда фуқароларнинг бирлашиш ва тинч намойишлар ўтказиш ҳуқуқи борасида халқаро анжуман ўтказилди.\nАнжуманда иштирок этган Ўзбекистон делегацияси аъзолари ўз давлатларида инсон ҳуқуқлари, жумладан, тинч намойишлар ўтказиш ва турли бирлашмаларга бирлашиш борасида муаммолар йўқ эканини таъкидладилар.\nТошкентдаги ҳуқуқ масалаларини ўрганиш маркази раҳбари Шамил Асянов Озодлик билан суҳбат чоғида Ўзбекистонда халқаро ташкилотлар эътироф этгани каби инсон ҳуқуқлари ҳимоячилари ва мухолифат фаолларига қарши босим кўрсатилмаётганини айтди:\n- Бизда қозоғистонлик ҳуқуқ ҳимоячиси Жовтис иши каби шов-шувли ва овоза бўлган ҳолатлар йўқ. Жовтис иши шов-шувга сабаб бўлаётгани бизни¸ ҳатто¸ ҳайрон қолдиради.\nАгар фуқаро жиноят қилган бўлса, у ҳуқуқ ҳимоячиси ёки амалдор бўлса ҳам қонун олдида жавоб бериши керак. Чунки у жиноятчидир, дейди Шамил Асянов.\nСуҳбатдошимиз Ўзбекистонда тинч намойишларни ўтказиш борасида ҳам муаммолар йўқ, деб ҳисоблайди.\n- Мен ҳозиргина бир газетангизни ўқидим. Сизларда, яъни Қирғизистонда Олий суд намойишлар ўтказиш учун рухсат олиш кераклиги тўғрисидаги қарорни Конституцияга зид топиб, бекор қилибди.\nБизда эса бунинг учун рухсат олиниши керак ва мен буни тўғри, деб ҳисоблайман. Чунки намойишлар бошқа фуқаролар ҳуқуқларини бузмаслиги керак. Ҳар ким хоҳлаган жойида намойиш ўтказаверса, тартиб бўладими? Керак бўлса, ҳатто Европа давлатларида ҳам намойиш ўтказиш учун ҳукуматдан рухсат оладилар, деди Тошкентдаги ҳуқуқ масалаларини ўрганиш маркази раҳбари Шамил Асянов.\nАйни пайтда хорижий давлатлардан бирида яшаётган ўзбекистонлик ҳуқуқ фаоли Абдужалил Бойматов Ўзбекистонда инсон ҳуқуқларига оид қонунчиликнинг мукаммал эмаслигини айтади:\n- Ўзбекистон Конституциясида фуқароларнинг тинч намойишлар, иш ташлашлар ўтказиш ҳуқуқи кафолатланган. Бироқ шу кунгача Ўзбекистонда намойишлар ва иш ташлашлар тўғрисида қонун қабул қилинмаган. Ҳатто бундай тушунчанинг ўзи йўқ. Маъмурий кодексда пикетлар ўтказишга рухсат берилган. Лекин ҳуқуқ-тартибот тузилмалари бу пикетларни ўтказишга тўсқинлик қиладилар.\nПикет ўткизмоқчи бўлган ҳуқуқ фаоллари мелисахонада ушлаб турилади ёки уйидан чиқарилмай қўяди. Бир амаллаб пикет ўтказсангиз, сизга нисбатан турли таъқиблар бошланади, деди Абдужалил Бойматов.\nҲуқуқ фаолига кўра, 2005 йилги Андижон воқеаларигача ҳукумат намойишлар ва пикетларни тарқатиш мақсадида ёлланма одамлар воситасида норозиларга нисбатан куч қўллар эди.\n- Андижон воқеаларигача Ўзбекистоннинг тўртта вилоятида катта намойишлар бўлиб ўтган. Масалан, Жиззах вилоятида бўлган намойишларни тарқатиш учун ҳукумат спортчилар ёрдамидан фойдаланган.\nУндан кейин Жиззах ва Тошкентда намойишга чиққанларга қарши ёлланма аёллар гуруҳи ташланар эди. Улар намойишчиларни калтаклашарди. Мени ҳам калтаклашган. Елена Урлаева ҳам бу аёллардан кўп жабр тортган. Бунақанги тазйиқлар ҳозир ҳам жуда кўп бўлаяпти, дейди Абдужалил Бойматов.\nАйни пайтда қатор халқаро ташкилотлар ҳам Ўзбекистонда ҳуқуқ ҳимоячиларига нисбатан турли босимлар кучайиб бораётганидан ташвиш билдириб келадилар.\nҲюман Райтс Уотч, Халқаро амнистия каби ташкилотлар марғилонлик таниқли ҳуқуқ фаоли Мўътабар Тожибоева, мухолифатчи ва ҳуқуқ фаоли Норбой Холжигитов, сирдарёлик ҳуқуқ фаоллари Алишер Кароматов, Аъзам Фармонов, тошкентлик ҳуқуқ фаоли ва мухолифатчи Аъзам Турғунов каби кўплаб шахслар қалбаки айбловлар билан узоқ муддатларга озодликдан маҳрум қилинаётгани ҳақида бонг урганлар. Халқаро ҳамжамият аралашуви билангина уларнинг айримлари озодликка чиқарилган.\nЯқинда эса ўзбекистонлик ҳуқуқ фаоллари Фарҳод Мухторов ва Дилмурод Саййид устидан ҳукм ўқилди. 10 октябрда эса фарғоналик Ғанихон Маматхонов товламачиликда айбланиб¸ қамоққа олинди.\nҚирғизистон Омбудсмени Турсунбек Ақуннинг айтишича, одамларнинг тинч намойиш ўтказиш ҳуқуқларининг паймол этилиши нафақат Ўзбекистон, балки Марказий Осиёнинг барча республикаларида жиддий муаммога айланган.\n- Сўнгги икки йил мобайнидаги воқеалардан келиб чиқсак, вазият қувонарли эмас. Қирғизистонда ҳам фуқароларнинг тинч намойиш ўтказиш ҳуқуқлари қонун доирасида чеклаб қўйилмоқда.\nБундай ҳолатга барҳам бериш учун нодавлат ташкилотлари ўз кучларини бирлаштирмоқлари керак. Масалан, бугунги кунда Қирғизистонда Омбудсмен идораси ва ҳуқуқ ҳимоячилари намойишлар тўғрисидаги янги қонун лойиҳасини ишлаб чиқмоқдамиз. Бу масалада биз президент билан ҳам гаплашдик ва ҳукумат бу қонуннинг тасдиқланишида бизга кўмак кўрсатадиган бўлди, деди Турсунбек Ақун.


Трамп Эронни Шимолий Кореяга молиявий кўмак беришда айблади\n09:50 / 08.10.2017\nАҚШ президенти Дональд Трампнинг айтишича, Эрон Шимолий Кореяга моливий кўмак беради ва Пхеньян билан савдо олиб боради. У бу ҳақда журналист Майк Хакабига берган интервьюсида айтиб ўтди.\n"Ишончим комилки, Эрон Шимолий Кореяни молиялаштиради, Теҳрон Пхеньян билан савдо-сотиқ олиб боради ва Шимолий Корея билан бирга ишлайди. Бунга мутлақ йўқ қўйиб бўлмайди", деб айтган Трамп.\nТрампнинг фикрича, Теҳрон Эрон ядровий келишуви бандларини бузмоқда. Бундан ташқари, Трамп Теҳронни Яқин Шарқда муаммолар туғдиришда айблади. "Эрон ёмон ўйинчи ва у билан ёмон ўйинчидек муомала қилинади", деб қўшимча қилган Трамп.\n5 октябрда The Washington Post нашри Трамп яқин кунларда Эрон билан эришилган ядро битимини бекор қилиши мумкинлигини маълум қилганди. Нашр манбаларининг таъкидлашича, Трамп бу бутимни АҚШ манфаатларига мос келмайди, деб ҳисобламоқда. Нашр фикрича, воқеаларнинг бундай тус олиши Эронга қарши санкциялар киритиш сиёсатига қайтишга олиб келади.\nДональд Трамп Эрон Шимолий Корея


“Интернет душманлари” рўйхатида бу йил Ўзбекистон йўқ\n“Чегара билмас мухбирлар” ташкилотининг “Интернет душманлари” рўйхатида бу йил Ўзбекистон йўқ. Лекин, ташкилотга кўра, Ўзбекистоннинг бу йил "қора рўйхат"га киритилмагани унинг "Интернет душманлари" сафидан чиқарилганини ангалмайди.\nХалқаро ташкилот бу йил “Интернет душманлари” рўйхатига беш давлат - Сурия, Хитой, Эрон, Баҳрайн ва Вьетнамни киритди.\n“Чегара билмас мухбирлар” ташкилотига кўра, мазкур давлатлардаги репрессив тузумлар Интернетни назорат этиш, кузатув олиб бориш учун барча турдаги чораларни қўлламоқда.\nБулар интернет цензурасидан тортиб, ўзгача фикрловчи Интернет фойдаланувчиларини қамоққа ташлаш каби чоралардир.\n“Киберцензура 2012”, деб номланган ҳисоботда Эрон ўзининг алоҳида Интернет тизимини яратгани билдирилган. Теҳрон буни мамлакат ядровий иншоотларига киберҳужумлар уюштирилишининг олдини олиш мақсадида қилингани билан изоҳлаган.\nТашкилот ҳисоботида дунёдаги ҳар уч Интернет фойдаланувчисидан бири эркин интернетга кириш имкониятидан маҳрум экани айтилади.\n"Чегара билмас мухбирлар" ўзининг янги йиллик ҳисоботини "Интернетда цензурага қарши кураш куни" арафасида эълон қилди.\nТашкилот ҳар йили эълон қиладиган “Интернет душманлари” рўйхатида бу йил Ўзбекистон йўқ.\n"Чегара билмас мухбирлар" ташкилотининг Европа ва Марказий Осиё бўлими директори Йохан Бир, Озодлик билан суҳбатда, Ўзбекистоннинг бу ҳисоботга киритилмагани мамлакат "Интернет душманлари" рўйхатидан чиқарилганини англатмайди, дейди.\n- Ўзбекистон шак-шубҳасиз ҳозир ҳам Интернетнинг ашаддий душманларидан биридир. Бу йил ташкилотимиз Интернетдаги назорат ва кузатувлар масаласига урғу бергани боис асосий эътибор бу борада катта муаммо мавжуд бўлган бешта давлатга қаратилди, Ўзбекистон бу рўйхатга кирмади. Ўзбекистон киберфазода сўз эркинлиги истиқболи қоронғулигича қолаётган мамлакат бўлиб қолмоқда, - дейди Йохан Бихр.\nЎзбекистон беҳаё сайтларни тўсиш, конституциявий тузумни ағдаришга қаратилган ахборотни тўхтатиш важи билан қатор халқаро оммавий ахборот воситалари веб-сайтларига тўсиқ қўйган ва "Интернет душманлари" рўйхатига киритилган мамлакат ҳисобланади.\nЎзбекистонда Интернет фойдаланувчилари сони бугунга келиб 8 миллиондан ошган.\nЎзбекистон Алоқа ва ахборотлаштириш агентлиги берган бу маълумотларга ишонилса Ўзбекистонда ҳар уч одамнинг бири Интернетдан фойдаланади.


11 Март 2017 19:04 1335\nМоскванинг ЦСКА ва Россия терма жамоаси голкипери Игорь Акинфеев дунёда «Олтин тўп» соҳибига айланган ягона дарвозабон, афсонавий Лев Яшиннинг “қуруқ” ўтказилган ўйинлар бўйича рекордни янгилади. Шанба куни Россия чемпионати доирасида ўтказилган ЦСКА - "Томь" (4:0) баҳсидан сўнг 30 ёшли посбоннинг “ноль”га ўтказган ўйинлари сони 161 тага етди.\nЎз вақтида Москванинг “Динамо” жамоаси сафидаги тўп сурган Яшиннинг бу борадаги кўрчаткичи 160 та ўйинга тенг эди. Энди бу борадаги Россия рекорди Акинфеевга тегишли.\nШунингдек, Акинфеев тўп ўтказиб юбормаслик серияси бўйича ҳам абсолют рекорд соҳиби ҳамдир. Унинг бу борадаги натижаси 603 дақиқага тенгдир.\nГолкипер ЦСКА сафида олти карра Россия чемпиони ва шунча бор кубок соҳибидир. 2004/05 йилги мавсумда УЕФА кубогида ғолиб бўлган. Ҳаммаси бўлиб, 255 та ўйинда ўз дарвозасидан тўп ўтказмаган. Бу борада ҳам у энг яхши натижа эгасидир.\nИгорни бу муваффақият билан Яшиннинг беваси Валентина хоним ҳам табриклади.\nВатанабэ 200 метрга брасс усулида сузиш бўйича жаҳон рекордини ўрнатди\n2017-01-29 12:58:44 1027


Покистонлик аёл: ‘Рақс тушмаганим учун эрим сочимни қириб ташладиʼ - BBC News O'zbek\nImage caption Интернетда эълон қилинган видеода Асма Азиз жамоатчиликдан ёрдам сўради\nАсма Азиз тақир боши ва моматалоқ юзи тасвирланган видеони оммага ҳавола қилгандан сўнг матбуот ва жамоатчилик назарига тушган. У ўзининг бундай аҳволга тушишида турмуш ўртоғини айблаган.\nРоссия, Москва: Дўкон сотувчиси калтаклаган ўзбек аёл энди нима қилади?\n"Жинсий зўравонлик" қилган эрини ўлдирган ўсмир қиз дордан омон қолди\nФоҳишабозлик, секс ва ўзбек эркаклари, улар ечимни нимада кўришади? (18+)\nЎз жазманини ўлдириб, гўштини гуруч тагига босган аёл ким?\nУнинг эри Миян Файсал ва бир хизматкор айни дамда полиция томонидан ҳибсга олинган. Жаноб Файсал аёлини қийноққа тутганини инкор қилмоқда.\nШундай бўлсада, мазкур ҳолат аёлларни оиладаги зўравонликдан янада кўпроқ ҳимоя қилиш бўйича чақириқларнинг кенг акс-садо беришига туртки бўлган.\nЎтказиб юборингTwitter пост муаллиф @amnestysasia\n— Amnesty International South Asia (@amnestysasia) 28 март, 2019\nОхири Twitter пост муаллиф @amnestysasia\nAmnesty International: «Асма Азизга нисбатан қийноқларга қарши тез чора кўрилганидан хурсанд бўлаётганимиз бир пайтда, аёлларга йўналтирилган зўравонлик ишлари тўғрисида хабарлар кўпайиб бораётганини хавотир билан қайд этамиз. Аёлларни ҳимоя қилиш йўлида тизимли ўзгариш зарур. Ҳар бир ишни кўриб чиққан билан натижа бўлмайди.»\nАзиз хоним 26 март куни тарқатган видеосида икки кун олдин Лаҳордаги уйда базм қилаётган турмуш ўртоғи ва унинг дўстлари олдида рақс тушишдан бош тортгани туфайли қийноққа солинганини билдирган.\n«У хизматкорлари қаршисида кийимимни ечиб ташлади. Сочимни қириб ташлаётган пайти хизматкорлар мени ушлаб турди. Кейин сочимни ёқиб юборди. Кийимларим қонга ботган эди. Қувурга боғлаб қўйишди. У яланғоч ҳолимда осиб, ўлдириш билан таҳдид қилди,» сўзлайди Азиз хоним.\nАсма Азиз полициянинг шикоят аризаси қабул қилишни пайсалга солгани ҳақида айтади. Полиция эса бу даъвони рад этади.\nПолиция Азиз хонимнинг видеоси ички ишлар вазири ўринбосари Шаҳриёр Афридийнинг назарига тушгандан сўнггина унинг аризасини қабул қилган.\nЎтказиб юборингTwitter пост муаллиф @ShireenMazari1\n— Shireen Mazari (@ShireenMazari1) 27 март, 2019\nОхири Twitter пост муаллиф @ShireenMazari1\nЖаноб Файсал ва унинг хизматкори Рашид Али эртаси куни ҳибсга олинган. Дастлабки тиббий хулосага кўра, Азиз хонимнинг қўллари, ёноғи ва чап кўзи атрофида кўплаб кўкаришлар ва ғурралар аниқланган.\nКейинроқ Азиз хонимнинг адвокатлари ушбу ишнинг одатий жиноий тартибдан кўра аксилтеррор қонуни остида кўриб чиқилишини илтимос қилишган.\nЛаҳор полициясига топширилган ҳужжатларда адвокатлар мазкур ишнинг «жамиятда кенг безовталик ва ташвиш»га сабаб бўлганини таъкидлаган.\nЖаноб Файсал ўтган ҳафта аёлининг наркотик моддалар таъсирида ўз сочини кеса бошлагани ва сархуш бўлган ўзи унга фақатгина ёрдамлашиб юборганини иддао қилган.\nАсма Азиз воқеаси ижтимоий тармоқлар бўйлаб Покистонда мавжуд оиладаги зўравонлик ҳолати юзасидан хавотирларга сабаб бўлган. Покистонлик актриса Санам Саид Азиз хонимни ҳимоя қилиб чиққанлардан бири бўлган.\nБМТнинг Жинслар Тенгсизлиги Индексида 2016 йили Покистон аёллар саломатлиги, таълими, сиёсий иштироки ва иқтисодий мақоми даражаси бўйича 188 давлат ичидан 147-ўринга қўйилган.


Кеча, 24 август куни соат 08:10 ва 09:40 да ўзбекистонлик зиёратчиларнинг 470 нафардан иборат дастлабки гуруҳлари иккита рейсда Тошкент-Мадина йўналиши бўйича Саудия Арабистони Подшоҳлигига учиб кетди. Зиёратчиларни кузатишда Ўзбекистон Республикаси Вазирлар Маҳкамаси, Дин ишлари бўйича қўмита, Ўзбекистон мусулмонлари идораси, мутасадди вазирлик ва идоралар вакиллари иштирок этдилар. Бу ҳақда Дин ишлари бўйича қўмита Матбуот хизмати хабар бермоқда.\nСафар олдидан барча зиёратчилар жойлардаги марказлашган тиббиёт пунктларида менингит ва гриппга қарши зардоб билан эмландилар. Гуруҳлар таркибида зиёратчилар билан сафар давомида ҳаж амалларини бажариш, хавфсизлик чораларига риоя қилиш, саломатликни асраш юзасидан тушунтириш ишлари ўтказилди. Зиёратчиларга Ўзбекистон Республикаси давлат рамзлари акс эттирилган махсус кийим ва сумкалар, “Ҳажнома” китобчаси ва видеотасмалар тақдим этилди.\nБўлажак ҳожилар учун меҳмонхона, тиббий марказ, ошхоналарни тайёрлаш ва зарур ташкилий ишларни амалга ошириш учун 10 нафар ишчи гуруҳи аъзолари Саудия Арабистонига сафарбар этилган. Ўзбекистонлик зиёратчилар учун Мадина шаҳрида “Масжид ан-Набавий”дан 150 метр масофада жойлашган “Жавҳарат ар-Рошид”, Макка шаҳрида эса “Масжиди Ҳарам”дан 5000 метр масофадаги тўрт юлдузли “Аброж ал-Ҳидоя” меҳмонхонаси ижарага олинган.\nМеҳмонхоналарда ҳар бир хона музлатгич, телевизор, кир ювиш машинаси, кондиционерлар билан жихозланган. Зиёратчилар учун фойе ва хоналарда ўзбек тилида йўл кўрсаткичлар ва зарур маълумотлар қўйилган. Макка шаҳрида зиёратчиларнинг “Масжиди Ҳарам”га боришлари учун меҳмонхонадан автобусларнинг узлуксиз қатнови ташкил этилган.\nҚўмитанинг маълум қилишича, 2016 йил 24 август - 4 сентябрь кунлари ўзбекистонлик 5200 нафар зиёратчиларни “Ўзбекистон ҳаво йўллари” МАКнинг чартер рейсларида Тошкент-Мадина, Бухоро-Мадина, Самарқанд-Мадина, Қарши-Мадина, Наманган-Мадина ва Урганч-Мадина йўналишларида ҳаж сафарига жўнатиш ташкил этилади.\nСўнгги ўзгартириш: 05.09.2016 15:01


МАҲАЛЛАМА МАҲАЛЛА, ХОНАДОНМА ХОНАДОН » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » МАҲАЛЛАМА МАҲАЛЛА, ХОНАДОНМА ХОНАДОН\nМАҲАЛЛАМА МАҲАЛЛА, ХОНАДОНМА ХОНАДОН\nБугунги кунда бутун дунёни жиддий хавф остида қолдирган ва эпидемия тарзида тарқалаётган коронавирус инфекциясидан сақланиш энг устивор, долзарб вазифадир. Чунки агар бу касалликнинг олди олинмаса у одамдан одамга тез юқиши аён эканлиги исботланди. Шунинг учун ҳам ҳар куни туман ҳокими О.А. Матякубов бошчилигидаги махсус комиссия томонидан энг чекка ҳудудларгача доимий иш олиб борилмоқда. Бу борада давом этаётган тезкор ишларда бизнинг жамоамиз аъзолари ҳам фаол иштирок этмоқдалар.\nОлимларнинг аниқлашича коронавируслар одамларда оддий яллиғланишдан тортиб зотилжам билан кечадиган оғир ўткир респиратор синдромини келтириб чиқариши мумкин. Унинг дастлабки белгилари грипп ва кўплаб бошқа ўткир респираторли инфекцияларга ўхшаш бўлиб, касаллик одатда тана ҳароратининг кўтарилиши , лоҳаслик, юқори нафас йўллари шиллиқ қаватинининг яллиғланиши , йўтал билан бошланади. Бу касалликни олдини олиш учун энг аввало санитария-гигиена қоидаларига қатъий риоя қилиш лозим. Айниқса хонадонларни дезинфекция қилиш ишларини изчил, узлуксиз равишда ташкил қилишимиз керак. Бу борада алоҳида тадбирлар белгиладик. Махсус гуруҳлар ташкил қилиб, уларга малакали мутахассисларни жалб этдик. Улар маҳаллама маҳалла, хонадонма хонадон юриб, дезинфекциялаш ишларини бажармоқдалар. Марказимиз ихтиёрида 12 та қўлда ишланадиган автомакс дорилаш мосламаси бор эди. Туман ҳокими Озод Аҳмедовичга раҳмат. Яна 10 та ана шундай янги мослама ва зарур кимёвий преператлар, дори воситалари билан таъминланишимизга бош-қош бўлдилар. Шу билан бирга “Қишлоқхўжаликхимия” ташкилоти билан ҳамкорликда ишлашни йўлга қўйдик. Улар томонидан аҳоли боғларидаги мевали , ҳовлилари атрофларидаги манзарали дарахтлар, хиёбонлар, токзорларни мавжуд 4 та тиркамали тракторда дезинфекциялашни йўлга қўйдик. Ирдимзон, Шомохулум ва навбатма навбат бошқа маҳаллалардаги барча хонадонларда белгиланган тадбирлар изчиллик билан амалга оширилмоқда. Долзарб ишларда Шариф Жуманиёзов, Жасур Бобожонов, Комилжон Ҳусаниов, Шаҳло Отажонова, Беҳрузбек Раҳимов, Дилфуза Сафоева, Уллибиби Машарипова, Шаҳноза Авазматова каби ишчи-хизматчилар, ходимлар жонбозлик кўрсатмоқдалар. Шоира Ҳакимова, Зулфия Умирова, Хуршида Оллобергановалар бошчилигидаги тарғибот-ташвиқот гуруҳлари аъзолари эса хонадонларда санитария-гигиена қоидалари, талабларига қандай риоя этилаётганлиги, умивальник ( қўл ювгич) бор-йўқлиги, ошхонадаги шароит, болалар хонаси, спорт майдончалари, ҳожатхоналаргача кузатув-назорат ишларини олиб бориб, зарур тавсия ва қоидалар билан чуқур таништирмоқдалар. Ҳар бир ҳуддуда “Обод ва хавфсиз маҳалла” тамойили асосида озодалик, орасталик, ободликни, сиҳат-саломатликни таъминлаш учун барча имкониятларимизни ишга соламиз. Бу ҳаёт синовларидан муваффақиятли ўтиб, коронавирус хавфини олдини олишга қўшган ватанпарварлик ҳиссамиз, инсоний бурчимиз эканлигини ҳар дақиқада ҳис қилиб турибмиз.


Британиялик актёр Колин Ферт Италия фуқаролигини олди\n19:12 / 23.09.2017\nSole24 Ore нашрининг маълум қилишича, Италия ички ишлар вазирлиги "Оскар" мукофоти совриндори, британиялик актёр Колин Ферт Италия паспортини олгани ҳақидаги ахборотни тасдиқлади. Вазирликда айтилишича, актёр авваллари унга Италия жуда ёқиши ҳақида кўплаб марта айтган.\nФерт 20 йилдан бери италиялик продюсер Ливия Жужолининг турмуш ўртоғи ҳисобланади ва Италиянинг Умбрия вилоятида яшайди. Актёр ўз рафиқаси ва фарзандлари каби паспортга эга бўлишни исташини айтиб келган.\nБундан ташқари, Фертнинг бу қарорни қабул қилишига Буюк Британияда қиролликнинг Европа Иттифоқидан чиқиш бўйича овоз бериш натижаси таъсир қилган.\nТаъкидланишича, қонун Фертга Британия фуқаролигини сақлаб қолган ҳолда Италия фуқаролигини олишга рухсат беради.\nАктёр Колин Ферт Италия фуқаролигини олиш учун ариза топширди\n16:00 / 24.05.2017


Борис Жонсон ўпка сунъий вентиляцияси аппаратига уланади\n10:21 06.04.2020 Ҳавола олиш\nБритания бош вазири Борис Жонсон коронавирус юқтиргани ҳақида олдинроқ хабар қилинган эди. Бугун унинг аҳволи оғирлашгани маълум қилинди.\nТОШКЕНТ, 6 апр - Sputnik. Буюк Британия Бош вазири Борис Жонсонда ўпка сунъий вентиляциясига ўтказиди, деб хабар беради РИА Новости Англия миллий соғлиқни сақлаш тизими раҳбариятига яқин манбага таяниб.\n"Жонсон касалхонага шошилинч ётқизилди, унга ўпка сунъий вентиляция ўтказилади", - деди манба.\nАввалроқ, Бош вазирнинг расмий вакили коронавирус ташхиси қўйилган ва соғлиғи ёмон ҳолатда бўлган Жонсон баланд иситма ва йўтали ўтиб кетмаётганлиги сабабли, даволовчи шифокорининг тавсияси билан касалхонага етказилганини айтган. Шу билан бирга, Даунинг-стритда таъкидланишича, Жонсон ҳукуматни бошқаришда давом этмоқда ва вазирлар маҳкамаси билан алоқада қолмоқда.\nБорис Жонсонда коронавирус инфекцияси аниқланди\nБорис Жонсоннинг COVID-19 вирусини юқтирганлиги 27 март куни эълон қилинди. Касал бўлишига қарамай, у Британия ҳукуматини бошқаришда давом этмоқда.\nЖаҳон соғлиқни сақлаш ташкилоти маълумотларига кўра, дунёда бир миллиондан ортиқ COVID-19 билан касалланганлар қайд этилган, 62 мингдан ортиқ одам вафот этган. БССТ маълумотларига кўра, Буюк Британияда қарийб 42 минг одам юқтирилган, 4,3 минг киши вафот этган. Россияда касалликнинг 5389 ҳолати қайд этилди.\nЎзбекситонда касалланганлар сони 390 кишига етди. Даволанганлар 30 киши, вафот этганлар 2 кишини ташкил қилмоқда.\nҚандай меҳнат қилсак, шундай ҳаёт бўлади - Мирзиёев\nДавлат раҳбари кортежи дастлаб Қўштепа туманидаги “Турсунов Юсуфжон ери” фермер хўжалиги ёнида тўхтади.\nЯқин Шарқда Россиянинг роли ҳақида АҚШ баёноти – Захарова жавоби\nРоссия ТИВ расмий вакили Мария Захарова Яқин Шарқда Россиянинг роли ҳақида АҚШнинг баёнотига жавоб қайтарди.\nСанитария-эпидемиология осойишталик агентлиги директорининг биринчи ўринбосарига кўра, агарда касаллик бўйича барқарорликка эришилса, карантин тадбирлари бекор қилинади\n14:58 Яқин Шарқда Россиянинг роли ҳақида АҚШ баёноти – Захарова жавоби\n14:35 Қандай меҳнат қилсак, шундай ҳаёт бўлади - Мирзиёев\n14:14 Ўзбекистонда карантин қачон тугаши айтилди\n14:02 Туркия июнь ойи давомида Ўзбекистон билан авиапарвозларни тиклайди\n13:39 COVID-19 лабораториядан назоратсиз чиқиб кетган бўлиши мумкин - Британия разведкачилари


Организмни тозалашга ёрдам берувчи маҳсулотлар » Ўзбекистон янгиликлари – Zamin.uz\nОрганизмни тозалашга ёрдам берувчи маҳсулотлар\nАмерикалик олимлар қандай маҳсулотлар организмни тозалашга ёрдам беришини маълум қилишди. Мутахассислар фикрича, инсон организми ҳар куни катта миқдордаги егуликни қайта ишловчи ўзига хос фильтр ҳисобланади. "Ортодокс" тиббий порталида таъкидланишича, зарарли моддаларнинг аксарияти "фильтр"ни ифлослантиради, шу боис организмга тозаланишга ёрдам берувчи маҳсулотлар рўйхати тақдим этилди.\nСаримсоқ - ана шундай маҳсулотлардан бири. У биологик фаол селен ва олтингугурт секрециясини ошириш хусусиятига эга - бу детоксикация жараёни (токсинларнинг организмдан йўқолиши) учун энг муҳим икки компонент ҳисобланади.\nУндан кейинги ўринда - кўкатлар. Петрушка, исмалоқ ва укроп овқат ҳазм қилиш тизимини тозалашни яхши уддалайди. Уларда зарарли бактерияларнинг кўпайишига тўсқинлик қилувчи хлорофил мавжуд.\nАгар рационингизда шу маҳсулотлар бўлса, ошқозон-ичак тракти соат каби ишлайди. Денгиз ўсимликлари жуда ноёб элементлар - спирулин ва хлорелга бой бўлади. Бу элементларни оддий озиқ-овқат маҳсулотларида топишнинг деярли иложи йўқ. Тиббиёт ходимларининг таъкидлашича, денгиз карами ва бошқа сувости ўсимликлари энг яхши "тозаловчи" воситалардан биридир.\nЯнгиликлар » Тиббиёт » Организмни тозалашга ёрдам берувчи маҳсулотлар


“Хондиза” атрофидаги можаролар\n23 январ 2021, Тошкент вақти: 09:24\nЎзбекистон ҳукумати “Хондиза” конини ўзлаштириш учун Буюк Британиянинг “Oxus Gold” ширкатига берилган рухсатни бекор қилгани тўғрисидаги хабарни мазкур ширкат вакиллари тасдиқламаётир.\n“Uzreport.com” сайти хабарига кўра, мазкур конни ўзлаштириш ҳуқуқи Олмалиқ кон-металлургия комбинатига берилган. Мазкур комбинат таркибида “Хондиза” ва “Учқулоч” конларини ўзлаштириш билан шуғулланувчи махсус бўлинма ташкил этилиши тахмин қилинмоқда. Бу лойиҳада хорижий компаниянинг иштирок этиши кўзда тутилмаган.\nКомбинатнинг ўзини Лилия деб таништирган ходимаси “Хондиза” конини ишлатиш ҳуқуқи Марказий Осиëдаги рангли металлар ишлаб чиқарувчи йирик корхоналардан бири бўлган Олмалиқ кон-металлургия комбинатига берилганини тасдиқлади.\n2002 йилда “Oxus Gold” компаниясига “Хондиза” полиметалл рудалари конини ишга тушириш ҳуқуқи берилган эди. “Oxus” кон бўйича лойиҳани амалга ошириш учун устав капиталининг 81,6 фоизи ўзига тегишли бўлган “Marakand Minerals” компаниясини рўйхатга олганди.\nҲозирги вақтга қадар “Marakand Minerals” Лондон фонд биржасининг алтернатив сармоя бозорида бу лойиҳани амалга ошириш учун тахминан 8 миллион доллар жалб этган эди.\n“Oxus Gold” компанияси ходими Айрон Кейтс “Озодлик” мухбири билан суҳбатда Ўзбекистон ҳукуматининг “Хондиза” конини ўзлаштириш бўйича “Oxus Gold”га берилган рухсатни бекор қилгани ҳақидаги маълумотни тасдиқламади.\n“Чунки бизнинг компанияга бундай рухсат берилмаган. Ўзбекистон ҳукумати 1992 йилда “Хондиза” конида тадқиқот ўтказиш учун “Oxus Gold”га қарашли “Marakand Minerals” ширкатига рухсат берган эди. Ўшанда ширкат жойларни ўрганиб, келгуси тадқиқот лойиҳаларини ҳам ишлаб чиқишга киришган эди. “Marakand Minerals”нинг фаолияти бундан нарига ўтмаганди. Ҳозирга қадар “Хондиза” кони учун Ўзбекистон Давлат геология қўмитаси жавобгар эди. Энди эса ҳукумат бу масъулиятни Олмалиқ кон-металлургия комбинатига топширди. Бу ҳар бир давлатда амалга ошириладиган нормал жараëн. Олмалиқ кон-металлургия комбинати “Marakand Minerals” билан қўшма корхона очадими-йўқми, бу савол остида қолмоқда. “Marakand Minerals” ҳозир шу масала устида иш олиб боряпти”, - деди Айрон Кейтс.\n2006 йил охирига қадар “Marakand Minerals Ltd” лойиҳани амалга ошириш учун “Хондиза”да рангли металларни тадқиқ қилиш, қазиб олиш ва қайта ишлашни кўзда тутувчи умумий қиймати 71 миллион доллар бўлган қўшма корхона ташкил этишни режалаштираётганди. 2007 йил охири ва 2008 йил бошидан дастлабки маҳсулотни ишлаб чиқариш кўзланаётганди.\n“Хондиза” кони 14,4 миллион тонна рангли металл рудалари захирасига эга. Бир тонна руда таркибида 7,24 грамм рух, 3,5 грамм олтингугурт, 0,86 грамм мис ва 0,36 грамм олтин, катта миқдорда кумуш мавжуд.\nИқтисодчи профессор Баҳодир Баҳриддинов “Озодлик” мухбири билан суҳбатда Тошкент ҳукуматининг Ўзбекистон иқтисоди ривожланишига ўз ҳиссасини қўшиб келган кўплаб хорижий ширкатларга нега бундай муносабатда бўлаётгани сабабларини тушунтириб беришга ҳаракат қилди.\n“Шарқ давлатларининг бугунги кунда геология, енгил саноат, кон саноатини ривожлантиришга қўшаëтган ҳиссалари кучайиб бормоқда. Жанубий Корея, Хитой ва Россия сармояси Ўзбекистонга кириб келаëтганини айтиш мумкин. Бу Ғарб давлатларининг Ўзбекистондаги фаолияти камайди, дегани эмас. Аммо Шарқ давлатларида бу соҳаларда қўлланиладиган технологиялар ривожланиб бормоқда”, - дейди профессор.\nБ.Баҳриддинов баъзи кузатувчиларнинг Ўзбекистон Ғарб давлатлари ширкатларини мамлакатдан чиқариб, ўрнига Россия компанияларини киритишни кўзлаётгани ҳақидаги фикрларига ҳам қўшилгандек бўлди.\n“Бу фикрлар ҳақиқатга тўғри бўлиши мумкин. Лекин президент ҳузурида Стратегик тадқиқотлар маркази мавжуд. Улар шу масалаларнинг ҳаммасини кўриб чиқяпти. Қайси йўналишдан кўпроқ фойда келади, Ўзбекистон келажакда қандай йўналишдан кетса, иқтисоди ривожланади, шунга ўхшаш масалаларни улар олдиндан таҳлил қилади. Масалан, тўқимачилик саноатида Кореяга қараганда, Хитой йўналиши бизга жуда маъқул. Лекин кон, нефть қазиш бўйича Жанубий Корея тадқиқотлари ривожланмоқда”, - деди Б.Баҳриддинов.\nБуюк Британия ширкати конни ўзлаштиришдан четлаштирилаётган бир пайтда Ўзбекистонда улушининг ярми АҚШнинг “Newmont Mining” корпорациясига тегишли бўлган “Зарафшон-Ньюмонт” қўшма корхонасини банкротлаштириш жараёни бошланди.\n“Ассошиэйтед пресс” ахборот агентлигининг “Народное слово” газетасига асосланиб маълум қилишича, мазкур қўшма корхона давлатга солиқдан 48 миллион доллар қарз бўлиб қолган.\nОлтин қазиб чиқариш бўйича дунёдаги йирик ширкатлардан бири ҳисобланган “Ньюмонт майнинг” компаниясининг бош қароргоҳи АҚШнинг Колорадо штатида жойлашган. Ўтган ҳафтада компания қўшма корхонадаги ўзига тегишли улушни Ўзбекистон ҳукумати эгаллаб олишга ҳаракат қилаётганини билдирган эди.\nЎзбекистон Монополиядан чиқариш ва тадбиркорликни қўллаб-қувватлаш давлат қўмитаси баёнотига кўра, 19 сентябрь куни қўшма корхона кредиторлари йиғилиши бўлиб ўтади. Унда корхонага вақтинчалик янги бошқарувчи тайинланади.


09:20 / 14.10.2019 807 pdf Ўқиш режими + -\n1. Маййитнинг онаси ҳар қандай ҳолатда унинг ота ёки она томонидан бўлган момосини ҳажб қилади.\n2. Маййитнинг ўғли маййитнинг бир ёки бир нечта қиз набираларини ҳажб қилади. Шунингдек, маййитнинг икки ёки ундан ортиқ қизи бўлса ҳам унинг қиз набираларни ҳажб қилади.\nБироқ, агар орада бу қиз набираларни асаба қилувчи киши бор бўлса, улар ҳажб бўлмайдилар.\n3. Маййитнинг отаси ҳамда бошқа эркак зурриётлари – ўғли, ўғил невараси, ўғил чевараси маййитнинг туғишган (ота бир, она бир) опа-сингилларини ҳажб қилади.\n4. Маййитнинг бошқа билан бирга асаба бўлган битта ота бир, она бир синглиси, маййитнинг иккита ота бир, она бир синглиси, маййитнинг отаси ҳамда эркак зурриётлари маййитнинг ота бир синглисини ҳажб қилади.\nБироқ, агар орада ота бир сингилни асаба қилувчи киши бор бўлса, ўша сингил ҳажб бўлмайди.\n5. Юқорида зикр қилинган барча қариндошлар маййитнинг она бир синглисини ҳажб қиладилар.\nМуҳаббатим учун мағфират қилди\n07:02 / 14.10.2019 597\n11:35 / 14.10.2019 1658\n4527 17:20 / 11.10.2018\nМотам қанча кун давом этади\nҲумайд ибн Нофеъ розияллоҳу анҳудан ривоят қилинади.Менга Зайнаб бинту Абу Салама ушбу уч ҳадиснинг хабарини берди. У.Набий соллаллоҳу алайҳи васалламнинг жуфти давоми...\n2187 05:00 / 06.03.2017\n1991 05:00 / 04.03.2017\n2591 19:00 / 16.01.2019


Human Rights Watch ташкилоти ҳозирча Ўзбекистонга қайтолмайди « Ўзбекистон Халқ Ҳаракати\nHuman Rights Watch ташкилоти ҳозирча Ўзбекистонга қайтолмайди\n24 September 2017 - 17:25\n“Озодлик” радиосининг хабар беришича, Ўзбекистон Инсон ҳуқуқлари миллий маркази раиси Акмал Саидов Human Rights Watch халқаро инсон ҳуқуқларини ҳимоя қилиш ташкилоти ҳозирча Ўзбекистонга қайтолмаслиги ҳақида баёнот берди.\nМиллий марказ раиси бунга 7 йил аввал Ўзбекистон Олий суди чиқарган қарорни асос қилиб келтирган.\n“Ваколатхона очиш масаласига келинса, 2011 йилда Олий суд қабул қилган ҳукм ҳануз кучда, уни ҳеч ким бекор қилгани йўқ. Табиийки, бу энг юқори инстанция ва биз бу масалани Адлия вазирлигида ҳуқуқий асосда ҳал қилишимиз лозим”, дея Саидовдан иқтибос келтирди Sputnik нашри.\nУнинг қўшимча қилишича, бу иш ҳал бўлгунча, ташкилот вакиллари мамлакатга эркин келиб-кетишлари мумкин.\nЎзбекистонда Шавкат Мирзиёев президентликка сайланганидан сўнг HRW ташкилоти делегацияси илк бор сентябр ойи бошида бир ҳафтага Ўзбекистонга борди, маҳаллий расмийлар ва нодавлат ташкилотлари фаоллари билан қатор учрашувлар ўтказди.\nТашкилотнинг Тошкентдаги ваколатхонаси 1996 йилда очилган.\n2005 йил Андижон воқеаларидан кейин расмий Тошкент, аввалига, ташкилотнинг икки вакили Олег Воронцов ва Стив Свердловларнинг акредитациясини узайтирмади. 2011 йилнинг 9 июлида Олий суд НRW ташкилотининг Тошкентдаги идорасини тугатиш ҳақида қарор қабул қилди.


ХТКдаги валютани сотиш ва нақд сўмга айирбошлашга рухсат берилди | NORMA.UZ\nМарказий банк Бошқаруви қарори (рўйхат рақами 2944, 2017 йил 6 ноябрь) билан Тижорат банкларида жисмоний шахслар билан валюта айирбошлаш операцияларини амалга ошириш тартиби тўғрисидаги низом тасдиқланди.\nХалқаро тўлов картасига жисмоний шахслар ва якка тартибдаги тадбиркорлар томонидан валюта сотиб олиш\nВалюта сотиб олиш учун жисмоний шахслар ва якка тартибдаги тадбиркорлар банкнинг конверсион бўлимига мурожаат этишлари ва шахсни тасдиқловчи ҳужжатни тақдим этишлари зарур.\nВалютани айирбошлаш жисмоний шахснинг банк картаси ёки якка тартибдаги тадбиркорнинг ҳисобварағидан миллий валютани операция бажариладиган кундаги чет эл валютасини сотиш курси бўйича ечиб олиш йўли билан амалга оширилади. Бунда жисмоний шахсга терминал чекининг асл нусхаси берилади, унинг нусхаси эса конверсион бўлимнинг кунлик ҳужжатларига тикиб қўйилади. Якка тартибдаги тадбиркорнинг ҳисобварағидан миллий валюта келиб тушганлиги тўғрисидаги тўлов ҳужжатининг нусхалари ҳам ўша ерга тикилади.\nШундан сўнг шахсни тасдиқловчи ҳужжатдаги тегишли маълумотлар асосида 09017-шаклдаги маълумотнома икки нусхада расмийлаштирилади. Мазкур маълумотнома тўлов ҳужжатлари билан бирга валютани халқаро тўлов картасига (ХТК) ўтказиб бериш учун асос бўлади. Эътиборли жиҳати шундаки, агар у мавжуд бўлмаса, жисмоний шахс ёки якка тартибдаги тадбиркорга валюта ҳисобварағи очилади ва ХТК берилади.\nБу - муҳим! Конверсион бўлим томонидан сотиладиган чет эл валютасининг кунлик миқдори банк раҳбарининг буйруғи билан аниқланади.\nБанклар томонидан ХТКдаги чет эл валютасини харид қилиш\nХТКдаги чет эл валютасини сотиш учун жисмоний шахслар ва якка тартибдаги тадбиркорлар тижорат банкининг исталган конверсион бўлимига шахсни тасдиқловчи ҳужжат билан мурожаат этишлари мумкин.\nЧет эл валютасини айирбошлаш электрон тизимга маълумотларни киритиш йўли билан операция бажарилган кундаги курс бўйича амалга оширилади. Бунда битим миқдори ХТКдаги валюта миқдорини тўлиқ ёки қисман қоплаши мумкин. Мижозга 09020-шаклдаги маълумотноманинг бир нусхаси берилади.\nБу - муҳим! Жисмоний шахслар валюта айирбошлаш шохобчаларида ХТКдаги чет эл валютасини нақд пулга айирбошлашга ҳақли.\nБанклар томонидан нақд чет эл валютасини айирбошлаш шохобчалари орқали харид қилиш\nЎрнатилишича, жисмоний шахслар ва норезидентлар битим суммаси ЭКИҲнинг 500 бараварига тенг ва ундан ортиқ бўлган тақдирда (материал эълон қилинган кунда – 74 887 500 сўм) нақд чет эл валютасини сотиш учун шахсни тасдиқловчи ҳужжатни тақдим этишлари шарт (норезидентлар – фақат паспорт). Бунда 09002-шаклдаги маълумотнома икки нусхада расмийлаштирилади, уларнинг ҳар иккаласига назоратчи, кассир ва жисмоний шахс томонидан имзо чекилади ҳамда айирбошлаш шохобчаси, назоратчи ва кассирнинг штамплари қўйилади.\nНақд чет эл валютасининг ҳақиқий эканлигига шубҳа туғилган ҳолатларда экспертиза ўтказиш учун ҳам шахсни тасдиқловчи ҳужжат (норезидентлар учун – фақат паспорт) тақдим этилиши керак бўлади. Экспертиза натижасига кўра валюта сохта деб топилган тақдирда у эгасига қайтарилмайди ва экспертиза далолатномаси билан ҳуқуқни муҳофаза қилувчи органларга топширилади.


Чирчиқ шаҳрига янги ҳоким тайинланди – Газета.uz\n21 феврал 2020, 13:56 Сиёсат\nЮсупов Санжар Миртоирович шаҳар ҳокими вазифасини бажарувчи этиб тайинланди, дея хабар қилди Тошкент вилояти ҳокимлиги матбуот хизмати. Санжар Юсупов мазкур лавозимга Қаҳрамон Рашидов ўрнига тайинланди.\nТашкилий масала Халқ депутатлари Чирчиқ шаҳри Кенгашининг навбатдан ташқари учинчи сессиясида кўриб чиқилди. Йиғилишда кун тартибидаги масала бўйича вилоят ҳокими Рустам Холматов танқидий-таҳлилий нутқ сўзлади. Вилоят раҳбари ўз сўзида шаҳарда бугун тўпланиб қолган муаммолар, уларни бартараф этиш бўйича амалга оширилаётган ишларга танқидий баҳо берди.\n«Чирчиқ — саноат шаҳри, аммо охирги икки йилда ҳудудда саноат маҳсулотлари ишлаб чиқариш ҳажми сезиларли равишда камайган», — деди вилоят ҳокими.\nЙиғилишда, шунингдек, шаҳарда бугун коммунал соҳада йиғилиб қолган муаммолар, аҳоли, биринчи навбатда, ёшлар бандлигини таъминлаш бўйича қилинган ишлар таҳлил қилинди.\nСанжар Юсупов меҳнат фаолияти давомида «Тошкент трактор заводи» ОАЖ, «Ўзбекистон темир йўллари» АЖ да масъул вазифаларда ишлаган. Санжар Юсупов 2018—2020 йиллар давомида Тошкент вилояти ҳокимининг капитал қурилиш ва коммуникациялар масалалари бўйича ўринбосари лавозимида ишлаб келаётган эди.


ТАБИАТНИ АСPАШ – ОНА ВАТАННИ АСPАШДИP - AmuNews.uz - энг сўнгги янгиликлар\nЭКОЛОГИЯ ВА ЁШЛАP\nАтроф-муҳит муҳофазаси бу–она Ватан муҳофазаси, қолаверса, соғлигимиз, келажагимиз муҳофазасидир. Мамлакатимизда инсонларнинг табиат бойликларига муносабати, бурч ва масъулиятлари Бош Қомусимизда ўз аксини топган. Конституциямизнинг 50- моддасида: "Фуқаролар атроф табиий муҳитга эҳтиёткорона муносабатда бўлишга мажбурдирлар”, 55-моддасида: "Ер, ер ости бойликлари, сув, ўсимлик ва ҳайвонот дунёси ҳамда бошқа табиий заҳиралар умуммиллий бойликдир, улардан оқилона фойдаланиш зарур ва улар давлат муҳофазасидадир”, деб белгилаб қўйилган. Бундан ташқари, 2013 йил 28 декабрда "Экологик назорат тўғрисида”ги Ўзбекистон Pеспубликаси Қонуни ҳам қабул қилинган бўлиб, унда белгилаб қўйилганидек, мамлакатимиз фуқаролари бизни ўраб турган яшил оламга, табиий заҳиралар–ер, сув, ўсимлик ва ҳайвонот дунёси, наботот олами, ер ости бойликларига умуммиллий бойлик сифатида муносабатда бўлишга ҳам мажбур, ҳам масъулдирлар. Биз туманимиздаги Амударё академик лицейи ва касб-ҳунар коллежлари ўқувчиларини таҳририятимизга таклиф қилиб, уларнинг экология ва атроф-муҳит тозалигига муносабатлари қандай эканлиги билан қизиқдик.\nХўш, туманимиз ёшларининг атрофимиздаги табиий оламга муносабатлари қандай? Қуйида ёшлар томонидан берилган жавобларнинг айримларини эътиборингизга ҳавола қиламиз.\nГавҳарой ҚУPБОНБОЕВА,Амударё агробизнес касб-ҳунар коллежи ўқувчиси:\n– Ҳар йили баҳорда мамлакатимизнинг барча ҳудудларида кўчат экиш ойлиги ўтказилади. Айниқса, гузар йўллар бўйига кўплаб дарахт кўчатлари экилади. Бу кўчат экиш ойлигида биз ёшлар кўпроқ иштирок этамиз. Эккан ниҳолимиз ўсиб чиқса, қувониб кетамиз. Лекин баъзан шундай ҳолатлар бўладики, ўша экилган кўчатлар яшилланиб қолган пайтда бир лоқайд одам келиб устига мол бойлаб кетади, қўй-эчкисини ўтлатиб, пайҳон қилади.\n"Гуруч курмаксиз бўлмайди”, деганлари шу бўлса керак-да. Агар катталар орасида лоқайд кишилар бўлмаса, ёшлар ҳам бу иллатдан холи бўлишарди. Мен бу билан катта кишиларнинг кўпчилиги лоқайд, демоқчи эмасман, орамизда шундайлар ҳам борлигини айтаяпман, холос. Назаримда биз бировнинг меҳнатини ҳурмат қилишни ҳам билишимиз керак. Оддийгина мисол: кўчани супурувчи фаррошнинг фидойилигига ҳурматсизлик туфайли кўчалар ва йўллар бўйида ахлатлар уйилиб кетади.\nУмарбек PАҲИМБОЕВ, Амударё академик лицейи ўқувчиси:\n– Она табиат-гўзал олам, бетакрор манзаралар макони. Йилнинг тўрт фаслида ҳам биз ана шу гўзал оламга интилиб яшаймиз, табиат бағрида ўзимизни қушдай енгил ҳис қиламиз. Ундан баҳра оламиз. Шарқираб оқаётган зилол сувда чўмилсак, чарчоғимиз ёзилади, танамиз яйрайди, вужудимизга куч йиғилади.\nАммо баъзан битмас-туганмас тоза ҳаво манбаи бўлган она табиатга зарар етказиб, унинг бағрини яралаётган одамларни кўриб, шунчалик ҳам нонкўрлик бўладими, бу инсонни кийинтиргувчи, едириб-ичириб, ҳатто ясантиргувчи она табиатга шафқатсизлик эмасми, дея дилим ўртаниб кетади. Шундай ҳолатларга дуч келамизки, қайсидир лоқайд одамнинг кузги хазонларни ёқиши оқибатида бир неча дарахт зарарланади, ҳатто ёниб кетади. Яна бир лоқайд одам уйидан чиққан ахлатларни кўча юзига ёки дала четига ташлаб кетади. Оқибатда ҳар иккала ҳолатдаям атроф-муҳит зарарланади, тупроқ экологияси бузилади. Деҳқончилик қилинадиган ер бўлса-ку, янаям ёмон, ҳосилдорлик камайиб кетади. Шу боис, мен барча тенгдошларимга атрофимиздаги гўзал оламни асрайлик, она табиатимиз инсон меҳр-муҳаббати билан янада кўркамлашади, буни ёдда тутайлик, дейман. Зеро,\nАтрофдаги гўзаллик -\nЭнг улуғ бойлигимиз.\nТўкинлик ва тозалик -\nБарча ширин неъматлар\nБергувчи онамиз у.\nБағри тўла ҳикматлар,\nМаънолар дунёси у.\nТирнаб, қилманг ярадор.\nДала-ю қир, тоғини,\nАсра, азиз биродар.\nСевара ИБPОҲИМОВА, Амударё академик лицейи ўқувчиси:\n– Ҳар куни уйимиз остонасидан ҳатлаб ўқишга отланарканман, дилни хира қилувчи ҳолатларга дуч келаман. Кимдир целлофан халтани, яна кимдир ўзи ичган биронта яхна ичимлик "баклашка”сини шундоқ кўча юзига, ариқлар ичига ташлаб кетган бўлади. Буалбатта, жуда хунук ҳолат. Биринчидан, бу ишни қилган одам учун одобсизлик бўлса иккинчидан, атрофдагиларга нисбатан ҳурматсизлик, қолаверса, маданиятсизлик белгиси. Энг ёмони, бир кишининг айби билан шу атрофда ахлатлар йиғила бошлайди. Ўша целлофан халта билан "баклашка” ташланган жойда бир-икки кун ичида ахлатлар уюми пайдо бўлади. Бир лоқайд кишининг айби билан тўпланган ахлат уюмига бошқа бир лоқайд одам ўт қўйиб юборади. Натижада атрофни зарарли ис гази, қоп-қора тутун қоплайди. Шу ердан ўтаётган одамларнинг нафас олиши оғирлашади. Соғлик учун жуда катта зарар ҳисобланган ис гази шамол таъсирида анча узоқларга ҳам тарқалиб кетади.\nҚаранг, лоқайдлик қанчалар ёмон иллат. Одамлар яшайдиган ҳудудларда, ҳовли ва кўчалар юзасида ахлатларни, хазонларни ёқиш оқибатида танамиз ёқимсиз ис газидан қанчалик зарарланса, атрофимизни ўраб турган яшил табиат ҳам шунчалик зарарланади.\nБаъзан ҳафа бўлиб кетаман. Не машаққатлар билан боғ яратилади. Битта кўчат серсоя дарахт шаклига кириб, мева бергунча ўн йилларча вақт керак бўлади. Лекин ана шу боғда хазон ёқилса, бир боғбоннинг ўн йиллик меҳнати билан бирга юзлаб инсонларнинг шу боғ орқали оладиган насибаси, ризқи ҳам ёнади, зарарланади. Боз устига, тупроқ экологияси бузилади. Хафа бўлганим шуки, кўпинча шундай номаъқул ишларни катталарнинг ўзлари қилишади.\nPоҳатой МАДИЁPОВА, Амударё маиший хизмат кўрсатиш касб-ҳунар коллежи ўқувчиси:\n– Ўтган йилнинг баҳорида бир кунда туманимизда учта хонадонга тегишли бўлган мол хоналар ёниб кетди. Бу ҳақида ёнғин хавфсизлиги хизмати ходимлари туман газетасида мақола ёритишди. Билишимча, ўша ёнғинлар хонадонлардан чиққан ахлатларни ёқиш оқибатида юзага келди. Тағин бу ёнғинларнинг сабабчилари ҳам катта ёшдаги кишилар бўлишган. Энг ёмони, ёнғинлар оқибатида нафақат ўзларининг, балки қўни-қўшниларининг ҳам мол–ҳоли, паррандаси, боғ-роғига зарар етди. Мулкий зарарни айтмай қўяқолайлик. Ўша ҳудудлардаги баланд ўсган тераклар, олма-ю олча дарахтлари куйиб кетди-ку. Она табиатимизнинг жони азобланди, нафаси бўғилди, инсонлар эса маълум маънода тоза ҳаводан бебаҳра қолишди.\nМен таҳсил оладиган коллеж Манғит – Қиличбой катта гузар йўл бўйида, Қиличбой овули марказида жойлашган. Баъзан атрофни томоша қилиб овул марказигача яёв боришни хуш кўраман. Бири-биридан кўркам иморатлар, ўқув масканлари, маданий-маиший биноларни кўриб, овулимиздаги ўзгаришлардан қалбим фахр-ифтихорга тўлади. Аммо баъзан шундай бинолар яқинларида, йўл бўйидаги ариқлар ичидаги шу атрофдаги маҳаллаларда яшовчи аҳоли томонидан ташланган ахлат тўла қопларга кўзим тушиб, кўнглим хира тортади. Ахир ёши катталар биз ёшларга: "тоза юр, саришта ва ораста бўл”, деб маслаҳат беришса-ю, ўзлари кўча юзидаги ариқларни ахлатга тўлдириб қўйишса. Саришталик – хонадоннигина тоза тутиб, хонадондан чиққан ортиқча нарсаларни кўчага ташлаш дегани эмас-ку!\nАзиза МАДPАҲИМОВА, Манғит Иқтисодиёт коллежи ўқувчиси:\n– Атоқли ўзбек ёзувчиси Ўткир Ҳошимов, "Дафтар ҳошиясидаги битиклар” китобида шундай ёзади: "Олдингдан оққан сувнинг қадри йўқ, дейдилар. Чиндан ҳам шундай. Олдимиздан оққан сувни увол қилсак – чидайди. Қўлимизни ювсак – чидайди. Борингки, оёғимизни ювсак ҳам – чидайди... Аммо олдимиздан оққан сувга тупурсак, чўп тиқиб, лойқалатсак, бошидан мағзава ағдарсак...\nАзизлар, олдимиздан оққан сувнинг гуноҳи нима ўзи?!”\nҲақиқатан, табиат бизга кўп нарсаларни инъом қилиб қўйибди: тоза ва мусаффо ҳавони, бебаҳо иқлимни, олтинга тенг тўртта фаслни... Эшигимиз олдида зилол сувлар шарқираб оқиб ётибди. Шундай пайтларда дилда шукроналик ҳисси уйғониб, она табиатимизга муҳаббатимиз ортади. Қолаверса, она табиатни асраш, уни турли хил чиқиндилардан тоза сақлаш, ҳар биримизнинг инсоний бурчимиздир!\n"Яхшидан боғ қолур, ёмондан эса доғ,” дейди доно халқимиз. Ҳақиқатан ҳам, боғ яратган боғбонларни кўрсак, қувонамиз, улар яхшиликка чоғлангансеҳрли қўллари ила гўзал боғлар бунёд этадилар. Аммо айрим гумроҳлар ҳам борки, яшнаб турган дарахт шохларини синдиришади, кесишади.\nБизнинг кўчамиз бошидан "Тошёп” канали оқиб ўтади. Ушбу канал сувидан нафақат далалар тўйинади, балки Манғит шаҳри аҳолисининг бир қисми ичимлик суви сифатида истеъмол қилишади. Аммо, ёзфаслида канал ёқалаб юрсангиз, кўнгилни хира қилувчи ҳолатларга дуч келасиз. Кимдир канал сувида гилам ювиб, совунли сувини оқизиб юборади. Баъзан канал сувидан бадбўй ҳид димоғимизга урилади, бу ҳид турли хил ахлатларнинг канал тубига чўкишидан ҳосил бўлади. Чунки каналга яқин ҳудудда яшовчи кўпчилик аҳоли ҳар хил ахлат ва чиқиндиларни канал бўйига ташлашади. Сув тошган пайтда ахлатлар бемалол сувга қўшилиб оқиб кетади.\nБундай кўнгилсиз ҳолатларнинг барчаси лоқайдликнинг меваси эмасми?\nАлбатта, лоқайдликнинг, азизлар! Мен барча тенгдошларимни она табиатга муносабат бобида хар лаҳза огоҳ бўлишга, ўзимиз яшаётган она диёрнинг ҳар зарра тупроғидан ҳар битта гиёҳи, бир томчи сувигача асраб-авайлашга чақираман. Чунки биз атрофимиздаги яшил оламсиз ҳеч ким эмасмиз.\nЁшлар фикрлари amunews.uz веб-сайти мухбирлари Pобия ЙЎЛДОШЕВА ва Алламберган ЖУМАНИЁЗОВлар томонидан ёзиб олинди.


Январь ойида нефт маҳсулотларини реализация қилишда минтақавий нефт базалар томонидан бир қатор қоидабузарликлар аниқланди\n“Ўзнефтгазинспекция” томонидан ўтказилган профилактика тадбирлар натижасида жорий йилнинг январь ойида нефт маҳсулотларини реализация қилишда минтақавий нефт базалар томонидан бир қатор қоидабузарликлар аниқланди. Келтирилган зарарнинг умумий қиймати 24 млрд. сўмни ташкил этди. Бу ҳақда Энергетика вазирлиги матбуот хизмати хабар бермоқда.\nХусусан, “Тахиатош нефт базаси” МЧЖ (Қорақалпоғистон Республикаси) ва мазкур корхона филиалларида нефт маҳсулотларининг етишмовчилиги, сифати бузилганлиги ва талон-торож қилинганлиги аниқланди. Келтирилган зарарнинг умумий миқдори 1264 тонна (9,7 млрд. сўм)ни ташкил этди.\nБундан ташқари, “Ўзнефтгазинспекция” томонидан “Қарши нефт базаси” МЧЖда илгари ўтказилган текширувларга кўра, 11,5 млрд. сўмлик 4333 тонна ҳажмдаги нефт маҳсулотлари ва ёқилғи мойлаш маҳсулотлари сифатига номувофиқлиги, танқисликлар ҳамда ҳисобдан чиқарилиш ҳолатлари аниқланди.\nШунингдек, “Пахта нефт базаси” МЧЖда ўтказилган текширувлар натижаларига кўра, 2,7 млрд. сўмлик 143 тонна миқдорида нефт маҳсулотларининг танқислиги, сифати бузилиши, савдо ва коммунал хизматлар билан боғлиқ қоидабузарликлар аниқланди.\nЮқорида келтирилган ҳолатлар бўйича жиноий ишлар қўзғатилиб, ҳуқуқни муҳофаза қилувчи органлари томонидан тергов ҳаракатлари олиб борилмоқда, дейилади вазирлик хабарида.


«Урганч» технопарки жорий йил май ойида фойдаланишга топширилган эди.\nЎзбекистон президенти Шавкат Мирзиёев Хоразм вилоятига ташрифи доирасида Урганч шаҳридаги технопаркда бўлди.\nПрезидент матбуот хизматининг хабар беришича, ҳудудлардаги «ўсиш нуқталари»ни ишга солиш, тадбиркорлар учун қулай шароитлар яратиш мақсадида барча шаҳар ва туманларда кичик саноат зоналари, технопарклар ташкил этилмоқда.\n«Урганч» технопарки жорий йил май ойида фойдаланишга топширилган эди. Қисқа вақтда бу ерда иккита корхона фаолият бошлади. Улар кийим-кечак ишлаб чиқарувчи «Oq oltin mega tekstil» ҳамда металлдан турли маҳсулотлар тайёрлайдиган «Great Khorezm” ширкатларидир.\nПрезидентимиз текстил корхонаси маҳсулотларини кўздан кечирди.\nМазкур ширкатга Германия, Италия, Туркия каби давлатлардан келтирилган тикувчилик дастгоҳлари ўрнатилган. Болалар ва катталар кийимлари, жинси шим каби 100 дан ортиқ турдаги маҳсулотлар ишлаб чиқарилиб, 75 фоизи экспортга йўналтирилмоқда», дейилади хабарда.\nМаълумот берилишича, корхонада Урганч ва Хива шаҳарлари, Янгиариқ, Хонқа ва Урганч туманларидан 400 нафар хотин-қиз меҳнат қилмоқда.\nШавкат Мирзиёев улар билан суҳбатлашди.\n- Сизларни кўрганимдан, мана шундай ҳунар эгаллаб, ўзларингга ёққан фабрикада ишлаётганларингдан хурсандман. Одамларни, айниқса, аёллар ва ёшларни иш билан таъминлаш бўйича катта ҳаракатлар қиляпмиз. Бугун-эрта Хоразмда юриб, маблағлар бериб, режалар тузишдан мақсад ҳам шу, - деди Ўзбекистон президенти\nБугунги кунда технопаркнинг қолган блокларига ҳам ускуналар олиб келинмоқда. Мажмуа тўлиқ ишга тушгач, йилига қарийб 87 миллиард сўмлик маҳсулот ишлаб чиқарилиши, 5,8 миллион долларлик маҳсулот экспорт қилиниши мўлжалланган.